open-index/open-wikipedia-markdown huggingface dataset:
ഡയാന റിഗ്

**ഡേം എനിഡ് ഡയാന എലിസബത്ത് റിഗ് ഡിബിഇ** (20 ജൂലൈ 1938 - 10 സെപ്റ്റംബർ 2020) നാടകങ്ങളിലും ചലച്ചിത്രങ്ങളിലും വേഷങ്ങൾ അവതരിപ്പിച്ച ഒരു ഇംഗ്ലീഷ് അഭിനേത്രിയായിരുന്നു. അവരുടെ വേഷങ്ങളിൽ *അവഞ്ചേഴ്‌സ്* (1965-1968) എന്ന ടിവി പരമ്പരയിലെ എമ്മ പീൽ; *ഓൺ ഹെർ മജസ്റ്റിസ് സീക്രട്ട് സർവീസ്* എന്ന ചിത്രത്തിലെ ജെയിംസ് ബോണ്ടിന്റെ ഭാര്യ കൗണ്ടസ് തെരേസ ഡി വിസെൻസോയുടെ വേഷം (1969); *ഗെയിം ഓഫ് ത്രോൺസിലെ* ഒലീന ടൈറൽ (2013–2017); 1993-ൽ വെസ്റ്റ് എൻഡിലും തുടർന്ന് ഒരു വർഷത്തിനുശേഷം ബ്രോഡ്‌വേയിലും അവതരിപ്പിച്ച മെഡിയ എന്ന നാടകത്തിലെ ടൈറ്റിൽ റോൾ എന്നിവ ഉൾപ്പെടുന്നു.

റിഗ് 1957-ൽ *ദി കൊക്കേഷ്യൻ ചോക്ക് സർക്കിൾ* എന്ന നാടകത്തിലൂടെ തന്റെ പ്രൊഫഷണൽ സ്റ്റേജ് അരങ്ങേറ്റം നടത്തിക്കൊണ്ട് 1959-ൽ റോയൽ ഷേക്സ്പിയർ കമ്പനിയിൽ ചേർന്നു. 1971-ൽ *അബെലാർഡ് & ഹെലോയിസ്* എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിച്ചു. എമ്മ പീൽ എന്ന കഥാപാത്രം അവളെ ഒരു സെക്സ് സിംബലാക്കി മാറ്റി. ലണ്ടനിലും ന്യൂയോർക്കിലും അവതരിപ്പിക്കപ്പെട്ട മെഡിയയിലെ അഭിനയത്തിന്, ഒരു നാടകത്തിലെ മികച്ച നടിക്കുള്ള ടോണി അവാർഡ് 1994-ൽ അവർ നേടി. നാടകരംഗത്തെ സേവനങ്ങൾക്ക് 1988-ൽ ഡിബിഇ 1994-ൽ ഡെയ്ം ബഹുമതികൾ നൽകപ്പെട്ടു.

നിരവധി ടിവി പരമ്പരകളിലും സിനിമകളിലും പ്രത്യക്ഷപ്പെട്ട റിഗ് *എ മിഡ്‌സമ്മർ നൈറ്റ്‌സ് ഡ്രീം* (1968) എന്ന ചിത്രത്തിലെ ഹെലീന, *ദി ഗ്രേറ്റ് മപ്പറ്റ് കേപ്പർ* എന്ന ചിത്രത്തിലെ ലേഡി ഹോളിഡേ (1981); *ഈവിൾ അണ്ടർ ദി സൺ* (1982) എന്ന ചിത്രത്തിലെ അർലീന മാർഷൽ എന്നീ വേഷങ്ങൾ അവിസ്മരണീയമാക്കി. *മദർ ലവ്* (1989) എന്ന ബിബിസി മിനി പരമ്പരയിലെ വേഷത്തിന് മികച്ച നടിക്കുള്ള ബാഫ്റ്റ ടിവി അവാർഡും *റെബേക്കയുടെ* (1997) ഒരു അഡാപ്റ്റേഷനിൽ മിസിസ് ഡാൻവേഴ്‌സ് എന്ന കഥാപാത്രത്തിൻറെ പേരിൽ എമ്മി അവാർഡും അവർ നേടി. അവരുടെ മറ്റ് ടെലിവിഷൻ വേഷങ്ങളിൽ *യു, മി ആൻഡ് ദി അപ്പോക്കലിപ്‌സ്* (2015), *ഡിറ്റക്‌റ്ററിസ്റ്റ്സ്* (2015), *ഡോക്‌ടർ ഹൂ* എന്ന പരമ്പരയുടെ "*ദി ക്രിംസൺ ഹൊറർ*" (2013) എന്ന എപ്പിസോഡിൽ  മകൾ റേച്ചൽ സ്റ്റെർലിങ്ങിനൊപ്പമുള്ള വേഷം, *ഓൾ ക്രീച്ചേഴ്‌സ് ഗ്രേറ്റ് ആന്റ് സ്മോൾ* (2020) എന്ന പരമ്പരയിലെ മിസിസ് പമ്പ്രെ എന്നിവ ഉൾപ്പെടുന്നു. അവരുടെ അവസാന വേഷം മരണത്തിന് തൊട്ടുമുമ്പ് പൂർത്തിയായ എഡ്ഗർ റൈറ്റിന്റെ 2021 ലെ സൈക്കോളജിക്കൽ ഹൊറർ ചിത്രമായ *ലാസ്റ്റ് നൈറ്റ് ഇൻ സോഹോ* ആയിരുന്നു.

## അവലംബം
ഹാപ്പി ഫീറ്റ്

ഓസ്‌ട്രേലിയയിൽ നിർമ്മിച്ച്‌ 2006-ൽ പുറത്തിറങ്ങിയ ഒരു അമേരിക്കൻ-ഓസ്‌ട്രേലിയൻ കമ്പ്യൂട്ടർ ആനിമേറ്റഡ് സംഗീത സിനിമയാണ് ***ഹാപ്പി ഫീറ്റ്***. ജോർജ്ജ് മില്ലർ ആണ് ചിത്രത്തിന്റെ സംവിധാനവും സഹ രചനയും നിർവ്വഹിച്ചത്. 2006 നവംബറിൽ ഇത് വടക്കേ അമേരിക്കയിൽ റിലീസ് ചെയ്തു. ഇത് മിക്കവാറും ആനിമേറ്റഡ് ആണെങ്കിലും ചില രംഗങ്ങളിൽ തത്സമയ-ആക്ഷൻ രംഗങ്ങളും ഉൾപ്പെടുന്നു. ഹാപ്പി ഫീറ്റ് മികച്ച ആനിമേറ്റഡ് ഫീച്ചറിനുള്ള അക്കാദമി അവാർഡ് നേടിയെങ്കിലും മികച്ച ആനിമേറ്റഡ് ഫീച്ചറിനുള്ള ആനി അവാർഡ് നേടിയില്ല. 2011ൽ പുറത്തിറങ്ങിയ ഹാപ്പി ഫീറ്റിന്റെ ഒരു തുടർച്ചയുണ്ട്.

## അവലംബം

വർഗ്ഗം:പരിസ്ഥിതി ചലച്ചിത്രങ്ങൾ
വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
ഖെർസൺ

**ഖെർസൺ**, ഖെർസൺ ഒബ്ലാസ്റ്റിന്റെ ഭരണസിരാ കേന്ദ്രമായി പ്രവർത്തിക്കുന്ന ഉക്രെയ്നിലെ ഒരു തുറമുഖ നഗരമാണ്. കരിങ്കടലിലും ഡൈനിപ്പർ നദിയോരത്തുമായി സ്ഥിതി ചെയ്യുന്ന ഖെർസൺ ഒരു പ്രധാന കപ്പൽ നിർമ്മാണ വ്യവസായ കേന്ദ്രവും, കൂടാതെ രാജ്യത്തെ പ്രാദേശിക സാമ്പത്തിക കേന്ദ്രവുമാണ്. 2021-ലെ കണക്കുകൾ പ്രകാരം ഈ നഗരത്തിൽ 283,649 ജനസംഖ്യയുണ്ടായിരുന്നു.

2022 മാർച്ച് മുതൽ, ഖെർസൺ യുദ്ധത്തിന് ശേഷം തങ്ങളുടെ ഉക്രെയ്ൻ അധിനിവേശ സമയത്ത് ഈ നഗരം റഷ്യൻ സൈന്യം കൈവശപ്പെടുത്തി. 2022 മെയ് 25 വരെ, ഉക്രേനിയൻ അധികാരികൾ കണക്കാക്കുന്നതുപ്രകാരം അതിലെ 45% നിവാസികളും നഗരം വിട്ട് പലായനം ചെയ്തവെന്നാണ്. 2022-ലെ ഉക്രേനിയൻ തെക്കൻ പ്രത്യാക്രമണത്തിന്റെ കേന്ദ്രമായിരുന്നു ഖെർസൺ നഗരം.

## ചരിത്രം
1774-ൽ ഈ പ്രദേശം റഷ്യ പിടിച്ചടക്കിയതിനുശേഷം കരിങ്കടൽ കപ്പൽവ്യൂഹത്തിനു കീഴിലെ കേന്ദ്ര കോട്ടയായി ഡൈനിപ്പർ നദിയുടെ ഉയർന്ന തീരത്ത് 1778 ജൂൺ 18 ന് കാതറിൻ ദി ഗ്രേറ്റിന്റെ ഉത്തരവ് പ്രകാരരമാണ് നഗരം സ്ഥാപിക്കപ്പെട്ടത്.

## അവലംബം

വർഗ്ഗം:ഉക്രൈനിലെ നഗരങ്ങൾ
സിംഫെറോപോൾ

**സിംഫെറോപോൾ** ക്രിമിയൻ ഉപദ്വീപിലെ രണ്ടാമത്തെ വലിയ നഗരമാണ്. ക്രിമിയയുടെ മറ്റ് ഭാഗങ്ങൾക്കൊപ്പം ഈ നഗരവും ഉക്രെയ്നിന്റെ ഭാഗമായി അന്തർദ്ദേശീയമായി അംഗീകരിക്കപ്പെട്ടിരിക്കുന്നതു കൂടാതെ ക്രിമിയ സ്വയംഭരണ റിപ്പബ്ലിക്കിന്റെ തലസ്ഥാനമായും ഇത് കണക്കാക്കപ്പെടുന്നു. എന്നിരുന്നാലും നിലവിൽ റഷ്യയുടെ യഥാർത്ഥ നിയന്ത്രണത്തിലാണ് ഈ നഗരം. 2014 ൽ ക്രിമിയയെ ആക്രമിച്ച് കൂട്ടിച്ചേർത്ത റഷ്യ സിംഫെറോപോളിനെ ക്രിമിയ റിപ്പബ്ലിക്കിന്റെ തലസ്ഥാനമായി കണക്കാക്കുന്നു. ഉപദ്വീപിലെ ഒരു പ്രധാന രാഷ്ട്രീയ, സാമ്പത്തിക, ഗതാഗത കേന്ദ്രമായ സിംഫെറോപോൾ കൂടാതെ സിംഫെറോപോൾ മുനിസിപ്പാലിറ്റിയുടെയും ചുറ്റുമുള്ള സിംഫെറോപോൾ ജില്ലയുടെയും ഭരണ കേന്ദ്രമായും പ്രവർത്തിക്കുന്നു.

## അവലംബം

വർഗ്ഗം:ഉക്രൈനിലെ നഗരങ്ങൾ
ചെർണിഹിവ്

**ചെർണിഹിവ്** (, ), also known as **Chernigov** (, ; , ; ), വടക്കൻ ഉക്രെയ്നിലെ ഒരു നഗരവും മുനിസിപ്പാലിറ്റിയുമാണ്. ഇത് ചെർണിഹിവ് ഒബ്ലാസ്റ്റിന്റെയും ഒബ്ലാസ്റ്റിനുള്ളിൽത്തന്നെയുള്ള ചെർണിഹിവ് റയോണിന്റെയും ഭരണ കേന്ദ്രമായി പ്രവർത്തിക്കുന്നു. ചെർണിഹിവ് നഗരത്തിലെ ജനസംഖ്യ 2021 കണക്കാക്കിയതുപ്രകാരം 285,234 ആണ്. 2022-ൽ ഉക്രെയ്‌നിലെ റഷ്യൻ അധിനിവേശ സമയത്ത് ഈ നഗരം ഒരു ഹീറോ സിറ്റിയായി നിർദ്ദേശിക്കപ്പെട്ടു.

## അവലംബം


വർഗ്ഗം:ഉക്രൈനിലെ നഗരങ്ങൾ
സൈറ്റോമിർ

**സൈറ്റോമിർ** ഉക്രെയ്നിന്റെ പടിഞ്ഞാറൻ പകുതിയുടെ വടക്ക് ഭാഗത്തായി സ്ഥിതിചെയ്യുന്ന ഒരു നഗരമാണ്. ഇത് സൈറ്റോമിർ ഒബ്ലാസ്റ്റിന്റെ (പ്രവിശ്യ) ഭരണ കേന്ദ്രവും ഒപ്പം ചുറ്റുമുള്ള സൈറ്റോമിർ റയോണിന്റെ (ജില്ല) ഭരണ കേന്ദ്രവുമാണ്. സൈറ്റോമിർ നഗരം സൈറ്റോമിർ റയോണിന്റെ ഭാഗമല്ല; നഗരം തന്നെ ഒബ്ലാസ്റ്റിനുള്ളിലായി അതിന്റേതായ പ്രത്യേക റയോണായി നിശ്ചയിച്ചിരിക്കുന്നു. കൂടാതെ, ബൊഹുൻസ്കി റയോൺ, കൊറോലിയോവ്സ്കി റയോൺ (സെർജി കൊറോലിയോവിന്റെ ബഹുമാനാർത്ഥം നൽകിയ പേര്) എന്നീ "ഒരു നഗരത്തിനുള്ളിലെ റയോണുകൾ" എന്ന് വിളിക്കപ്പെടുന്ന രണ്ട് റയോണുകളും  സൈറ്റോമിറിൽ ഉൾപ്പെട്ടിരിക്കുന്നു. സൈറ്റോമിർ നഗരം 65 ചതുരശ്ര കിലോമീറ്റർ (25 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്നു. ഇതിലെ ജനസംഖ്യ 2021 ൽ കണക്കാക്കിയത് പ്രകാരം) 263,507 ആയിരുന്നു.

ഒരു പ്രധാന ഗതാഗത കേന്ദ്രമായ **സൈറ്റോമിർ** കിയെവ് നഗരത്തെ പടിഞ്ഞാറ് ബ്രെസ്റ്റ് നഗരത്തിലൂടെ ബന്ധിപ്പിക്കുന്ന ചരിത്രപരമായ പാതയിലാണ് സ്ഥിതി ചെയ്യുന്നത്. ഇന്ന് ഇത് വാർസയെ കീവ് നഗരവുമായും മിൻസ്കിനെ ഇസ്മെയിൽ നഗരവുമായും ഉക്രെയ്നിലെ മറ്റ് നിരവധി പ്രധാന നഗരങ്ങളെയും തമ്മിൽ ബന്ധിപ്പിക്കുന്നു. നഗരത്തിന് 11 കിലോമീറ്റർ (6.8 മൈൽ)  തെക്കുകിഴക്കായി, ശീതയുദ്ധകാലത്തെ ഒരു തന്ത്രപരമായ വിമാനത്താവളമായ ഓസെർൺ എയർബേസ് നിലനിന്നരുന്ന സ്ഥാനം കൂടിയായിരുന്നു സൈറ്റോമിർ നഗരം.

തടി മില്ലുകൾ, ഭക്ഷ്യ സംസ്കരണം, ഗ്രാനൈറ്റ് ഖനനം, ലോഹനിർമ്മാണം, സംഗീതോപകരണങ്ങളുടെ നിർമ്മാണം എന്നിവ സൈറ്റോമൈറിന്റെ പ്രധാന സാമ്പത്തിക പ്രവർത്തനങ്ങളിൽ ഉൾപ്പെടുന്നു. ഉക്രെയ്നിലെ പോളിഷ് ന്യൂനപക്ഷത്തിന്റെ പ്രധാന കേന്ദ്രമായ സൈറ്റോമിർ ഒബ്ലാസ്റ്റിൽ 1800-ൽ സ്ഥാപിതമായ ലാറ്റിൻ കത്തോലിക്കാ പള്ളിയും നഗരത്തിൽ വലിയ റോമൻ കത്തോലിക്ക പോളിഷ് സെമിത്തേരിയും സ്ഥിതിചെയ്യുന്നു. ലിവിവിലെ ലിചകിവ്സ്കി സെമിത്തേരി, വിൽനിയസിലെ റാസോസ് സെമിത്തേരി എന്നിവയ്ക്കുശേഷം പോളണ്ടിന് പുറത്തുള്ള മൂന്നാമത്തെ വലിയ പോളിഷ് സെമിത്തേരിയായി ഇത് കണക്കാക്കപ്പെടുന്നു.

## അവലംബം

വർഗ്ഗം:ഉക്രൈനിലെ നഗരങ്ങൾ
കീവ് ഒബ്ലാസ്റ്റ്

**കീവ് ഒബ്ലാസ്റ്റ്**, (), also called **Kyivshchyna** () മധ്യ, വടക്കൻ ഉക്രെയ്നിലെ ഒരു ഒബ്ലാസ്റ്റ് (പ്രവിശ്യ) ആണ്. പ്രത്യേക പദവിയുള്ള ഒരു സ്വയംഭരണ നഗരമായ കീവ് നഗരത്തെ വലയം ചെയ്താണ് ഇത് സ്ഥിതിചെയ്യുന്നതെങ്കിലും നഗരം ഇതിൽ ഉൾപ്പെടുന്നില്ല. കീവ് നഗരം ഒബ്ലാസ്റ്റിന്റെ ഭാഗമല്ലെങ്കിലും ഇത് ഉക്രൈനിൻറെയും ഒബ്ലാസ്റ്റിൻറെയും ഭരണകേന്ദ്രമെന്ന  പദവി പങ്കിടുന്നു. കീവ് നഗരത്തിൽ നിന്ന് ഒബ്ലാസ്റ്റിന്റെ ഭാഗങ്ങളിലേക്ക് വ്യാപിക്കുന്ന കീവ് മെട്രോപൊളിറ്റൻ പ്രദേശം നഗര സമ്പദ്‌വ്യവസ്ഥയെയും കീവിലെ ഗതാഗതത്തെയും ഗണ്യമായി ആശ്രയിച്ചാണ് നിലകൊള്ളുന്നത്.

കീവ് ഒബ്ലാസ്റ്റിലെ ജനസംഖ്യ 2021 കണക്കാക്കിയതുപ്രകാരം 1,788,530 ആണ് 200,000-ത്തിലധികം ജനസംഖ്യയുള്ള ബിലാ സെർക്‌വയാണ് ഈ ഒബ്ലാസ്റ്റിലെ ഏറ്റവും വലിയ നഗരം. കീവ് ഒബ്ലാസ്റ്റിന്റെ വടക്കൻ ഭാഗത്തായി ചെർണോബിൽ ഒഴിവാക്കൽ മേഖല നിലകൊള്ളുന്നു. ഒബ്ലാസ്റ്റിൽ നിന്ന് പ്രത്യേകമായി നിയന്ത്രിക്കപ്പെടുന്ന ഈ മേഖലയിലേയ്ക്കുള്ള പൊതു പ്രവേശനം നിരോധിച്ചിരിക്കുന്നു.

## അവലംബം
36 അവേഴ്‌സ്

**36 അവേഴ്‌സ്** 1944-ൽ റൊആൽഡ് ദാൽ രചിച്ച "*ബിവെയർ ഓഫ് ദി ഡോഗ്*" എന്ന ചെറുകഥയെ അടിസ്ഥാനമാക്കി 1965-ൽ പുറത്തിറങ്ങിയ ഒരു ജർമ്മൻ-അമേരിക്കൻ യുദ്ധ സസ്പെൻസ് ചിത്രമാണ്. ജെയിംസ് ഗാർണർ, ഇവാ മേരി സെന്റ്, റോഡ് ടെയ്‌ലർ എന്നിവർ പ്രധാന വേഷങ്ങളിൽ അഭിനയിച്ച ചിത്രം സംവിധാനം ചെയ്തത് ജോർജ്ജ് സീറ്റൺ ആണ്. 1944 ജൂൺ 2-ന്, ഒരു ജർമ്മൻ ആർമി ഡോക്ടർ അത് 1950 ആണെന്നും രണ്ടാം ലോക മഹായുദ്ധം ഇതിനകം അവസാനിച്ചുവെന്നും ഒരു അമേരിക്കൻ മിലിട്ടറി ഇന്റലിജൻസ് ഓഫീസറെ വിശ്വസിപ്പിക്കുകയും അയാളിൽനിന്ന് സുപ്രധാന വിവരങ്ങൾ നേടാൻ ശ്രമിക്കുകയും ചെയ്യുന്നു.

## അഭിനേതാക്കൾ

## ചിത്രീകരണം
യോസെമൈറ്റ് ദേശീയോദ്യാനത്തിലാണ് ചിത്രത്തിന്റെ ഭൂരിഭാഗവും ചിത്രീകരിച്ചത്. യോസെമൈറ്റ് ദേശീയോദ്യാനത്തിൻറെ പ്രവേശന കവാടത്തിനടുത്തുള്ള വാവോന ഹോട്ടലിൽ വച്ചാണ് ബാഹ്യ രംഗങ്ങൾ ചിത്രീകരിച്ചത്.

## അവലംബം
എ ബോയ് ബ്രിംഗിംഗ് ബ്രെഡ്

ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗ് ആണ് **എ ബോയ് ബ്രിംഗിംഗ് ബ്രെഡ്** (c. 1663). ഡച്ച് ഗോൾഡൻ ഏജ് പെയിന്റിംഗിന്റെ ഒരു ഉദാഹരണമായ ഈ ചിത്രം വാലസ് ശേഖരത്തിന്റെ ഭാഗമാണ്.
## അവലംബം

## പുറംകണ്ണികൾ
*Wallace Collection

വർഗ്ഗം:കുട്ടികളുടെ ചിത്രങ്ങൾ
ദ്രാവിഡിയ പുൽച്ചാടി

ഇന്റ്യയിൽ നിന്ന് ആദ്യമായി കണ്ട്ത്തിയ പ്രത്യേക ജനുസ്സ് പുൽച്ചാടികൾ  ആണ് ദ്രാവിഡകസ് അണ്ണാമലൈക. തമിഴ്നാടിന്റെ കിഴക്കൻ പ്രദേശത്തിൽ നിന്ന് ആണ് ഇതിനെ ആദ്യമായി കണ്ടെത്തിയത്.  തമിഴ്നാട്ടിലെ അണ്ണാമലൈയിൽ  നിന്ന് കണ്ടെത്തിയതിനാൽ പുതിയ പുല്ചാടിക്ക് ദ്രവിഡക്രസ് എന്ന ജീൻ നാമവുംം  അണ്ണമലൈക എന്ന സ്പീഷീസ് പേരുംം  നല്കിയത് . ്

വർഗ്ഗം:പുൽച്ചാടികൾ
ബാച്ച്‌ലർ (വിവക്ഷകൾ)

* ബാച്ച്‌ലർ - അവിവാഹിതൻ.
* ബാച്ചിലേഴ്സ് ഡിഗ്രി - ഒരു വിദ്യാഭ്യാസ യോഗ്യത.
* ബാച്ച്‌ലർ പാർട്ടി - 2012-ലെ മലയാള ചലച്ചിത്രം
ടാക്സി ഡ്രൈവർ

പി എൻ മേനോൻ സംവിധാനം ചെയ്ത് 1977-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***ടാക്സി ഡ്രൈവർ*** . രാഘവൻ, എംജി പ്രകാശ്, എസ്പി പിള്ള, ശാരദ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജോഷിയാണ് ചിത്രത്തിന് സംഗീതം നൽകിയിരിക്കുന്നത്.    ഒഎൻവി കുറുപ്പും ശ്രീധരൻ നായരും ചേർന്ന്  ഗാനങ്ങൾ എഴുതി

## കാസ്റ്റ്

* രാഘവൻ
* കുട്ട്യേടത്തി വിലാസിനി
* എസ്പി പിള്ള
*അംബിക
* ശാരദ
* സതീഷ് സത്യൻ
* വിധുബാല
* എം ജി പ്രകാശ്
* എടിസാമുവൽ (സാം)

## ശബ്ദട്രാക്ക്
ഒഎൻവി കുറുപ്പും ശ്രീധരൻ നായരും ചേർന്ന് എഴുതിയ വരികൾക്ക് സംഗീതം നൽകിയിരിക്കുന്നത് ജോഷിയാണ് .

## അവലംബം

## പുറംകണ്ണികൾ

* 
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:അംബിക അഭിനയിച്ച ചലച്ചിത്രങ്ങൾ
അർച്ചന ടീച്ചർ

പി എൻ മേനോൻ സംവിധാനം ചെയ്ത് മധു നിർമ്മിച്ച 1981 ലെ ഇന്ത്യൻ മലയാളം ചലച്ചിത്രമാണ് ***അർച്ചന ടീച്ചർ*** . മധു, സുകുമാരി, വേണു നാഗവള്ളി, ശങ്കരാടി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ശ്യാമിന്റെ സംഗീതസംവിധാനമാണ് ചിത്രത്തിന്റേത്.   ശ്രീകുമാരൻ തമ്പി ഗാനങ്ങൾ എഴുതി

## ശബ്ദട്രാക്ക്
ശ്രീകുമാരൻ തമ്പിയുടെ വരികൾക്ക് സംഗീതം പകർന്നിരിക്കുന്നത് ശ്യാം ആണ്.

## അവലംബം

## പുറംകണ്ണികൾ

* 
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:തമ്പി-ശ്യാം ഗാനങ്ങൾ
ബാച്ച്‌ലർ

ഒരു **അവിവാഹിതൻ** അല്ലെങ്കിൽ **ബാച്ച്‌ലർ**  എന്നാൽ വിവാഹം കഴിക്കാത്ത സഹവാസം നടത്താത്ത ആളാണ്. അവൻ സ്വന്തമായോ സുഹൃത്തുക്കളോടൊപ്പമോ മാതാപിതാക്കളോട് കൂടിയോ താമസിക്കുന്നു. ഈ അവസ്ഥയിലുള്ള ഒരു സ്ത്രീയെ ചിലപ്പോൾ *ബാച്ചിലറെറ്റ്* എന്ന് വിളിക്കുന്നു. ഒരു ബാച്ചിലർ വിവാഹിതനായിരിക്കില്ല. വിവാഹമോചിതനായ പുരുഷൻ *ഡിവോർസിയും (divorcé)* ഭാര്യ മരിച്ച പുരുഷൻ . ചിലപ്പോൾ ഒരു ബാച്ചിലർ വിവാഹം കഴിക്കാൻ പോകുമ്പോൾ ആ വ്യക്തി ബാച്ചിലർ ആകുന്ന അവസാന ദിവസം ആഘോഷിക്കാൻ ഒരു ബാച്ചിലർ പാർട്ടി സംഘടിപ്പിക്കാറുണ്ട്.
## അവലംബം


വർഗ്ഗം:പുരുഷൻ
വർഗ്ഗം:വിവാഹം
വർഗ്ഗം:വിവാഹമോചനം
നേർക്കുനേർ

ബി.ആർ പ്രസാദിന്റെ കഥയ്ക്കുപി.എൻ. മേനോൻതിരക്കഥയും സംഭാഷണവും രചിച്ച്  സംവിധാനം ചെയ്ത് 2004ൽ പ്രദശനത്തിനെത്തിയ മലയാള ചലച്ചിത്രമാണ് **നേർക്കുനേർ**. വി ആർ ദാസ്,വി മോഹൻലാൽ എന്നിവരാണ് ഈ ചിത്രം നിർമ്മിച്ചത്.നെടുമുടി വേണു ,ഒടുവിൽ ഉണ്ണികൃഷ്ണൻ തുടങ്ങിയവർ പ്രധാന  കഥാപാത്രങ്ങളെ അവതരിപ്പിച്ചത്.കാവാലം നാരായണപ്പണിക്കർ ഗാനങ്ങളെഴുതി സംഗീതം നൽകി

ഒരു ഗ്രാമത്തിലെ കുറെ മനുഷ്യരുടെ കഥയാണ് നേർക്കു നേരെ പറയുന്നത്. വൈദ്യുതിയും ടെലഫോണുമെത്താത്ത ഗ്രാമത്തിലെ സ്നേഹത്തിന്റെയും പ്രണയത്തിന്റെയും കഥ. നെടുമുടി വേണുവാണ് ചിത്രത്തിലെ നായകൻ. കല്പന ഒരു പ്രധാന കഥാപാത്രത്തെ അവതരിപ്പിക്കുന്നു. ഹാസ്യവേഷങ്ങളിൽ മാത്രം പ്രത്യക്ഷപ്പെട്ടിരുന്ന കല്പന ഈ ചിത്രത്തിൽ ഗൗരവമുള്ള കഥാപാത്രത്തെയാണ് അവതരിപ്പിക്കുന്നത്.

## താരനിര

## ഗാനങ്ങൾ
*വരികൾ:കാവാലം നാരായണപ്പണിക്കർ
*ഈണം:  കാവാലം നാരായണപ്പണിക്കർ

## അവലംബം

## പുറംകണ്ണികൾ

* 

വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
പടിപ്പുര (ചലച്ചിത്രം)

പി.എൻ. മേനോൻകഥയും തിരക്കഥയും സംഭാഷണവും രചിച്ച്  സംവിധാനം ചെയ്ത 1988 ൽ പ്രദശനത്തിനെത്തിയ മലയാള ചലച്ചിത്രമാണ് **പടിപ്പുര**. ജമാൽ പൂന്താത്ത് ആണ് ഈ ചിത്രം നിർമ്മിച്ചത്.സിതാര,കരമന ജനാർദ്ദനൻ നായർ,കെ വിജയൻ ,തൊടുപുഴ വാസന്തി,പ്രേംജി തുടങ്ങിയവർ പ്രധാന  കഥാപാത്രങ്ങളെ അവതരിപ്പിച്ചു.കാവാലം നാരായണപ്പണിക്കർ ഗാനങ്ങളെഴുതി സംഗീതം നൽകി

## താരനിര

## ഗാനങ്ങൾ
ഗാനങ്ങൾ ഇല്ല

## അവലംബം

## പുറംകണ്ണികൾ

* 

വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ബ്രഹ്മചര്യം

**ബ്രഹ്മചര്യം** എന്നത് ഭാരതീയ മതങ്ങൾക്കുള്ളിലെ ഒരു ആശയമാണ്. ബ്രാഹ്മണനെ അനുഷ്ഠിക്കുക എന്നർത്ഥം വെക്കുന്നു. ബ്രഹ്മത്തിന്റെ പാത സ്വീകരിക്കുന്നതിനുള്ള ഒരു ലളിതമായ രൂപമായി ഇത് കണക്കാക്കപ്പെടുന്നു. ഒരു വ്യക്തി തന്റെ ശരീരത്തെയും മനസ്സിനെയും (ചിത്ത) സന്യാസ മാർഗ്ഗങ്ങളിലൂടെ പൂർണ്ണമായി നിയന്ത്രിക്കുന്നതാണ് ബ്രഹ്മചര്യം. ഒരു സന്യാസിയുടെ ആത്മീയ പരിശീലനത്തിന് ബ്രഹ്മചര്യം ആവശ്യമാണെന്ന് കരുതപ്പെടുന്നു. ജൈനമതം അനുസരിച്ച് ബ്രഹ്മചര്യത്തിൽ മനുഷ്യജീവിതവുമായി ബന്ധപ്പെട്ട എല്ലാ കാര്യങ്ങളും ത്യജിക്കുകയും ത്യാഗത്തിന്റെ ജീവിതം നയിക്കുകയും മതം അനുഷ്ഠിക്കുകയും ചെയ്യുന്നു. യോഗ, ഹിന്ദുമതം, ബുദ്ധമതം, ജൈനമതം എന്നിവയിൽ  പൊതുവെ ബ്രഹ്മചര്യം ലൈംഗികതയിൽ നിന്ന് വിട്ടുനിൽക്കുന്ന ഒരു ജീവിതരീതിയെ സൂചിപ്പിക്കുന്നു.
വർഗ്ഗം:ആശ്രമാവസ്ഥകൾ
ഖ്മെൽനിറ്റ്സ്കി

**ഖ്മെൽനിറ്റ്സ്കി** (,  ) 1954 വരെ പ്രോസ്കുരിവ്  എന്നറിയപ്പെട്ടിരുന്ന പടിഞ്ഞാറൻ ഉക്രെയ്നിലെ ഒരു നഗരമാണ്. ഇത് ഖ്മെൽനിറ്റ്സ്കി ഒബ്ലാസ്റ്റ് (പ്രദേശം), ഖ്മെൽനിറ്റ്സ്കി റയോൺ (ജില്ല) എന്നിവയുടെ ഭരണ കേന്ദ്രവുംകൂടിയാണ്. ഇത് ഖ്മെൽനിറ്റ്സ്കി നഗര ഹ്രൊമദയുടെ ഭരണനിർവ്വഹണവും നടത്തുന്നു. ബുഹ് നദിയുടെ തീരത്തുള്ള പോഡോലിയ എന്ന ചരിത്ര പ്രദേശത്താണ് ഖ്മെൽനിറ്റ്സ്കി നഗരം സ്ഥിതി ചെയ്യുന്നത്. 1941-ൽ നഗരത്തിന് അതിന്റെ നിലവിലെ പ്രാദേശിക സർക്കാർ പദവി ലഭിച്ചു. 2021 കണക്കാക്കിയതുപ്രകാരം നിലവിൽ  274,582 നഗര ജനസംഖ്യയുള്ള ഇത് വിന്നിറ്റ്സിയയ്ക്ക് ശേഷം പഴയ പോഡോലിയ മേഖലയിലെ രണ്ടാമത്തെ വലിയ നഗരമായും പ്രദേശത്തിന്റെ പടിഞ്ഞാറൻ ഭാഗത്തെ ഏറ്റവും വലിയ നഗരമായും മാറുന്നു. 

## അവലംബം
വുമൺ വിത് ബാസ്കറ്റ് ഓഫ് ബീൻസ് ഇൻ ദ കിച്ചൻ ഗാർഡൻ

ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗ് ആണ് **വുമൺ വിത് ബാസ്കറ്റ് ഓഫ് ബീൻസ് ഇൻ ദി കിച്ചൻ ഗാർഡൻ** (1651 അല്ലെങ്കിൽ 1661). ഡച്ച് സുവർണ്ണ കാലഘട്ടത്തിലെ പെയിന്റിംഗിന്റെ ഒരു ഉദാഹരണമായ ഈ ചിത്രം ഇപ്പോൾ കുൻസ്റ്റ്മ്യൂസിയം ബാസലിൽ സംരക്ഷിച്ചിരിക്കുന്നു.
## വിവരണം
1980-ൽ പീറ്റർ സി. സട്ടൺ ഈ പെയിന്റിംഗിനെക്കുറിച്ച് രേഖപ്പെടുത്തിയത് 1651-ലെ തീയതി വളരെ നേരത്തെയാണെന്നും സംശയാസ്പദമായ വിധത്തിൽ "5" എഴുതിയത് 1661 ആയിപ്പോയതാണെന്നും അദ്ദേഹം കരുതി. 1660-കളുടെ തുടക്കത്തിൽ ഡി ഹൂച്ച് നിർമ്മിക്കുകയും മുൻവശത്തെ വിൻഡോ ഷട്ടറിൽ മനുഷ്യന്റെ ഛായാചിത്രം പ്രത്യക്ഷപ്പെട്ടത് 1913-1927 കാലഘട്ടത്തിൽ പെയിന്റിംഗ് വൃത്തിയാക്കിയതിന് ശേഷമാണെന്ന് അഭിപ്രായപ്പെടുകയും ചെയ്തു.

വർഷം അനുസരിച്ച്, പെയിന്റിംഗ് ഡെൽഫ്റ്റിലോ ആംസ്റ്റർഡാമിലോ ഉള്ള ഒരു പൂന്തോട്ടത്തെ ചിത്രീകരിക്കുന്നു. എന്നാൽ ഈ ദൃശ്യത്തിലെ  ഇടുങ്ങിയ പൂന്തോട്ടം ഡി ഹൂച്ച് നിർമ്മിച്ച മറ്റ് പെയിന്റിംഗുകളുടെ ഇടുങ്ങിയ പൂന്തോട്ടങ്ങളുമായി വളരെ സാമ്യമുള്ളതാണ്:

File:Pieter de Hooch 010.jpg|*Woman and Maid in a Courtyard*
File:Pieter de Hooch 002.jpg|*[[Lady and her Cook]]*


## അവലംബം

വർഗ്ഗം:ചിത്രങ്ങൾ
പോൾട്ടാവ

**പോൾട്ടാവ** മധ്യ ഉക്രെയ്നിൽ വോർസ്ക്ല നദിയോരത്ത് സ്ഥിതി ചെയ്യുന്ന ഒരു നഗരമാണ്. പോൾട്ടാവ ഒബ്ലാസ്റ്റിന്റെയും (പ്രവിശ്യ) ചുറ്റുമുള്ള പോൾട്ടാവ റയോണിന്റെയും (ജില്ല) തലസ്ഥാന നഗരമാണിത്. ഭരണപരമായി ഒബ്ലാസ്റ്റ് പ്രാധാന്യമുള്ള ഒരു നഗരമായി സംയോജിപ്പിച്ചിരിക്കുന്ന പോൾട്ടാവ റയോണിന്റെ ഭാഗമല്ല. ഇവിടുത്തെ ജനസംഖ്യ 2021 ലെ കണക്കുകൾ പ്രകാരം 283,402 ആയിരുന്നു.

## അവലംബം

വർഗ്ഗം:ഉക്രൈനിലെ നഗരങ്ങൾ
കാൾ റെയ്നർ

**കാൾ റെയ്നർ** (ജീവിതകാലം: മാർച്ച് 20, 1922 - ജൂൺ 29, 2020) ഒരു അമേരിക്കൻ നടൻ, സ്റ്റാൻഡ്-അപ്പ് കൊമേഡിയൻ, സംവിധായകൻ, തിരക്കഥാകൃത്ത്, എഴുത്തുകാരൻ എന്നീ നിലകളിൽ പ്രശസ്തനായ വ്യക്തിയായിരുന്നു. അദ്ദേഹത്തിന്റെ കലാജീവിതം ഏഴ് പതിറ്റാണ്ടോളം നീണ്ടുനിന്നു. 11 പ്രൈംടൈം എമ്മി അവാർഡുകൾ, ഒരു ഗ്രാമി അവാർഡ്, അമേരിക്കൻ നർമ്മത്തിനുള്ള മാർക്ക് ട്വെയിൻ പ്രൈസ് എന്നിവയുൾപ്പെടെ നിരവധി പുരസ്കാരങ്ങളും ബഹുമതികളും അദ്ദേഹം നേടിയിട്ടുണ്ട്. 1999-ൽ ടെലിവിഷൻ ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.

## ആദ്യകാലജീവിതം
1922 മാർച്ച് 20 ന് ന്യൂയോർക്കിലെ ബ്രോങ്ക്‌സിൽ ഇർവിങ്ങിന്റെയും ബെസ്സി റെയ്‌നറിന്റെയും (മുമ്പ്, മത്യാസ്) മകനായി റെയ്‌നർ ജനിച്ചു. അദ്ദേഹം യഹൂദനായിരുന്നു. പിതാവ് ഓസ്ട്രിയയിൽ നിന്നുള്ള ഒരു ഘടികാര നിർമ്മാതാവും, മാതാവ് റൊമാനിയൻ സ്വദേശിയുമായിരുന്നു.

## അവലംബം
അലൻ ആർക്കിൻ

**അലൻ വുൾഫ് ആർക്കിൻ** (ജനനം: മാർച്ച് 26, 1934) നാടകവേദിയിലേയും സ്‌ക്രീനിലേയും പ്രകടനങ്ങൾക്ക് പേരുകേട്ട ഒരു അമേരിക്കൻ നടനും സംവിധായകനും തിരക്കഥാകൃത്താണ്. ആറ് പതിറ്റാണ്ടിലേറെക്കാലം നീണ്ട തന്റെ കരിയറിൽ ഒരു അക്കാദമി അവാർഡ്, രണ്ട് സ്‌ക്രീൻ ആക്ടേഴ്‌സ് ഗിൽഡ് അവാർഡുകൾ, ഒരു ബ്രിട്ടീഷ് അക്കാദമി ഫിലിം അവാർഡ്, ഗോൾഡൻ ഗ്ലോബ് പുരസ്കാരം, ടോണി അവാർഡ് എന്നിവയുൾപ്പെടെ നിരവധി അംഗീകാരങ്ങൾ അദ്ദേഹത്തിന് തേടിയെത്തിയിട്ടുണ്ട്.

## ആദ്യകാലം
ചിത്രകാരനും എഴുത്തുകാരനുമായ ഡേവിഡ് ഐ. ആർക്കിന്റെയും അദ്ദേഹത്തിൻറെ അധ്യാപികയായ ഭാര്യ ബിയാട്രിസിന്റെയും (മുമ്പ്, വോർട്ടിസ്) മകനായി 1934 മാർച്ച് 26-ന് ന്യൂയോർക്കിലെ ബ്രൂക്ലിനിലാണ് ആർക്കിൻ ജനിച്ചത്. മതത്തിന് പ്രാധാന്യം നൽകാത്ത ഒരു യഹൂദ കുടുംബത്തിലാണ് അദ്ദേഹം വളർന്നത്. ഉക്രെയ്ൻ, റഷ്യ, ജർമ്മനി എന്നിവിടങ്ങളിൽ നിന്നുള്ള ജൂത കുടിയേറ്റക്കാരായിരുന്നു അദ്ദേഹത്തിന്റെ മുത്തശ്ശീമുത്തശ്ശന്മാർ.. അലന് 11 വയസ്സുള്ളപ്പോൾ മാതാപിതാക്കൾ ലോസ് ഏഞ്ചൽസിലേക്ക് താമസം മാറ്റുകയും 8 മാസത്തെ ഹോളിവുഡിലെ പണിമുടക്ക് സെറ്റ് ഡിസൈനർ എന്ന നിലയിൽ പിതാവിൻറെ ജോലി നഷ്ടപ്പെടുത്തി. 1950-കളിലെ റെഡ് സ്കെയർ സമയത്ത്, ആർക്കിന്റെ മാതാപിതാക്കൾ കമ്മ്യൂണിസ്റ്റുകാരാണെന്ന് ആരോപിക്കപ്പെടുകയും രാഷ്ട്രീയ പ്രത്യയശാസ്ത്രത്തെക്കുറിച്ചുള്ള ചോദ്യങ്ങൾക്ക് ഉത്തരം നൽകാൻ വിസമ്മതിച്ചപ്പോൾ പിതാവ് ജോലിയിൽനിന്ന് പുറത്താക്കപ്പെടുകയും ചെയ്തു. ഡേവിഡ് ആർക്കിൻ പിരിച്ചുവിടലിനെ വെല്ലുവിളിച്ചുവെങ്കിലും അദ്ദേഹത്തിന്റെ മരണശേഷം മാത്രമാണ് അദ്ദേഹം ന്യായീകരിക്കപ്പെട്ടത്.

## അവലംബം
വർഗ്ഗം:2023-ൽ മരിച്ചവർ
റിച്ചാർഡ് ബർട്ടൺ

**റിച്ചാർഡ് ബർട്ടൺ**  (; ജനനം, റിച്ചാർഡ് വാൾട്ടർ ജെങ്കിൻസ് ജൂനിയർ; 10 നവംബർ 1925 - 5 ഓഗസ്റ്റ് 1984) ഒരു വെൽഷ് നടനായിരുന്നു. തൻറെ മികച്ച മധുരതരവും ഗംഭീരവുമായ ശബ്ദത്താൽ ശ്രദ്ധേയനായ ബർട്ടൺ, 1950 കളിൽ ഒരു മികച്ച ഷേക്സ്പിയർ നടനായി സ്വയം സ്ഥാപിക്കുകയും 1964 ൽ ഹാംലെറ്റായി അവിസ്മരണീയമായ പ്രകടനം കാഴ്ച്ച വയ്ക്കുകയും ചെയ്തു. നിരൂപകനായ കെന്നത്ത് ടൈനൻ അദ്ദേഹത്തെ ലോറൻസ് ഒലിവിയറിന്റെ സ്വാഭാവിക പിൻഗാമി എന്ന് വിശേഷിപ്പിച്ചു. അമിതമായ മദ്യപാനിയായ ബർട്ടന്റെ പ്രതീക്ഷയ്‌ക്കൊത്ത് ഉയരുന്നതിൽ പരാജയപ്പെട്ടത് ചില വിമർശകരെയും സഹപ്രവർത്തകരെയും നിരാശരാക്കുകയും തന്റെ കഴിവ് പാഴാക്കിയ ഒരു മികച്ച പ്രകടനക്കാരനെന്ന പ്രതിച്ഛായ അദ്ദേഹത്തിൽ പതിയുകയും ചെയ്തു. എന്നിരുന്നാലും, അദ്ദേഹത്തിന്റെ തലമുറയിലെ ഏറ്റവും പ്രശസ്തനായ നടന്മാരിൽ ഒരാളായി അദ്ദേഹം പരക്കെ കണക്കാക്കപ്പെടുന്നു.

ഏഴ് തവണ അക്കാദമി അവാർഡിന് നാമനിർദ്ദേശം ചെയ്യപ്പെട്ട ബർട്ടന് പക്ഷേ ഒരിക്കലും ഓസ്കാർ നേടിയില്ല. മികച്ച നടനുള്ള ബാഫ്റ്റ, ഗോൾഡൻ ഗ്ലോബ്, ടോണി അവാർഡുകൾ അദ്ദേഹം നേടിയിട്ടുണ്ട്. 1960-കളുടെ മധ്യത്തിൽ, ബർട്ടൺ മികച്ച ബോക്സ് ഓഫീസ് താരങ്ങളുടെ നിരയിലേക്ക് ഉയർന്നു. 1960-കളുടെ അവസാനത്തോടെ, ലോകത്തിലെ ഏറ്റവും ഉയർന്ന പ്രതിഫലം വാങ്ങുന്ന നടന്മാരിൽ ഒരാളായിരുന്ന ബർട്ടൺ, 1 മില്യൺ ഡോളറോ അതിൽ കൂടുതലോ പ്രതിഫലമായി വാങ്ങുകയും ഒപ്പം മൊത്ത വരുമാനത്തിൻറെ ഒരു വിഹിതവും ലഭിച്ചു. തന്റെ രണ്ടാം ഭാര്യ നടി എലിസബത്ത് ടെയ്‌ലറുമായി ബർട്ടൺ പൊതുമണ്ഡലത്തിൽ അടുത്ത ബന്ധം പുലർത്തി. ദമ്പതികളുടെ പ്രക്ഷുബ്ധമായ ബന്ധം അപൂർവ്വമായി മാത്രമേ വാർത്തകളിൽ വന്നിരുന്നുള്ളു.

## അവലംബം
റോയൽ ഒന്റാറിയോ മ്യൂസിയം

കാനഡയിലെ ഒന്റാറിയോയിലെ ടൊറന്റോയിലുള്ള കല, ലോക സംസ്കാരം, പ്രകൃതി ചരിത്രം എന്നിവയുടെ ഒരു മ്യൂസിയമാണ് **റോയൽ ഒന്റാറിയോ മ്യൂസിയം** (ROM). വടക്കേ അമേരിക്കയിലെ ഏറ്റവും വലിയ മ്യൂസിയങ്ങളിൽ ഒന്നാണിത്. കാനഡയിലെ ഏറ്റവും വലിയ മ്യൂസിയമാണിത്. ഇത് പ്രതിവർഷം ഒരു ദശലക്ഷത്തിലധികം സന്ദർശകരെ ആകർഷിക്കുന്നു. കാനഡയിൽ ഏറ്റവും കൂടുതൽ ആളുകൾ സന്ദർശിക്കുന്ന മ്യൂസിയമായി റോമിനെ മാറ്റുന്നു.  ടൊറന്റോ ജില്ലയിലെ യൂണിവേഴ്സിറ്റിയിലെ ക്വീൻസ് പാർക്കിന്റെ വടക്കുഭാഗത്താണ് മ്യൂസിയം. അതിന്റെ പ്രധാന കവാടം ബ്ലൂർ സ്ട്രീറ്റ് വെസ്റ്റിലാണ്. മ്യൂസിയം സബ്‌വേ സ്റ്റേഷന് റോമിന്റെ പേരാണ് നൽകിയിരിക്കുന്നത്. 2008 ലെ നവീകരണത്തിന് ശേഷം, പ്ലാറ്റ്‌ഫോം തലത്തിലുള്ള സ്ഥാപനത്തിന്റെ ശേഖരത്തോട് സാമ്യമുള്ള തരത്തിലാണ് ഇത് അലങ്കരിച്ചിരിക്കുന്നത്.

1912 ഏപ്രിൽ 16-ന് സ്ഥാപിതമാവുകയും 1914 മാർച്ച് 19-ന് തുറക്കുകയും ചെയ്ത ഈ മ്യൂസിയം അതിന്റെ ചരിത്രത്തിലുടനീളം ടൊറന്റോ സർവകലാശാലയുമായി അടുത്ത ബന്ധം പുലർത്തിയിട്ടുണ്ട്. പലപ്പോഴും വൈദഗ്ധ്യവും വിഭവങ്ങളും പങ്കിടുന്നു. 1968-ൽ ഒന്റാറിയോ ഗവൺമെന്റിന്റെ ഒരു സ്വതന്ത്ര ക്രൗൺ ഏജൻസിയായി മാറുന്നത് വരെ ഈ മ്യൂസിയം ടൊറന്റോ യൂണിവേഴ്സിറ്റിയുടെ നേരിട്ടുള്ള നിയന്ത്രണത്തിനും മാനേജ്മെന്റിനു കീഴിലായിരുന്നു. ഇന്ന്, ലോകമെമ്പാടുമുള്ള ഗവേഷണ-സംരക്ഷണ പ്രവർത്തനങ്ങളുള്ള കാനഡയിലെ ഏറ്റവും വലിയ ഫീൽഡ് റിസർച്ച് സ്ഥാപനമാണ് മ്യൂസിയം.

6,000,000-ലധികം ഇനങ്ങളും 40 ഗാലറികളുമുള്ള മ്യൂസിയത്തിന്റെ ലോക സംസ്കാരത്തിന്റെയും പ്രകൃതി ചരിത്രത്തിന്റെയും വൈവിധ്യമാർന്ന ശേഖരങ്ങൾ അതിന്റെ അന്താരാഷ്ട്ര പ്രശസ്തിക്ക് സംഭാവന ചെയ്യുന്നു.  മ്യൂസിയത്തിൽ ദിനോസറുകൾ, ധാതുക്കൾ, ഉൽക്കകൾ, കനേഡിയൻ, യൂറോപ്യൻ ചരിത്രവസ്തുക്കൾ, അതുപോലെ ആഫ്രിക്കൻ, കിഴക്കൻ ഏഷ്യൻ കലകൾ എന്നിവയുടെ ഒരു ശേഖരം അടങ്ങിയിരിക്കുന്നു.150,000-ലധികം മാതൃകകളുള്ള ബർഗെസ് ഷെയ്‌ലിൽ നിന്നുള്ള ലോകത്തിലെ ഏറ്റവും വലിയ ഫോസിലുകളുടെ ശേഖരം ഇവിടെയുണ്ട്.വസ്ത്രങ്ങൾ, ഇന്റീരിയർ, ഉൽപ്പന്ന ഡിസൈൻ, പ്രത്യേകിച്ച് ആർട്ട് ഡെക്കോ എന്നിവയുൾപ്പെടെ രൂപകൽപ്പനയുടെയും മികച്ച കലയുടെയും വിപുലമായ ശേഖരം മ്യൂസിയത്തിൽ അടങ്ങിയിരിക്കുന്നു.
## ചരിത്രം
റോയൽ ഒന്റാറിയോ മ്യൂസിയം ഔപചാരികമായി 1912 ഏപ്രിൽ 16-ന് സ്ഥാപിതമായി. ഒന്റാറിയോ സർക്കാരും ടൊറന്റോ സർവകലാശാലയും സംയുക്തമായി ഭരിച്ചു. ടൊറന്റോ നോർമൽ സ്കൂളിലെ മ്യൂസിയം ഓഫ് നാച്ചുറൽ ഹിസ്റ്ററി ആൻഡ് ഫൈൻ ആർട്‌സിൽ നിന്നാണ് അതിന്റെ ആദ്യ ആസ്തികൾ സർവ്വകലാശാലയിൽ നിന്നും ഒന്റാറിയോ വിദ്യാഭ്യാസ വകുപ്പിൽ നിന്നും കൈമാറ്റം ചെയ്യപ്പെട്ടത്. 1914 മാർച്ച് 19-ന്, കാനഡയുടെ ഗവർണർ ജനറൽ കൂടിയായ ഡ്യൂക്ക് ഓഫ് കൊണാട്ട്, ഔദ്യോഗികമായി റോയൽ ഒന്റാറിയോ മ്യൂസിയം പൊതുജനങ്ങൾക്കായി തുറന്നുകൊടുത്തു.] നഗരത്തിന്റെ സെൻട്രൽ ബിസിനസ് ഡിസ്ട്രിക്റ്റിൽ നിന്ന് വളരെ അകലെയുള്ള ടൊറന്റോയുടെ ബിൽറ്റ്-അപ്പ് ഏരിയയുടെ അരികിലുള്ള മ്യൂസിയത്തിന്റെ സ്ഥാനം പ്രധാനമായും ടൊറന്റോ സർവകലാശാലയുടെ സാമീപ്യത്തിനായി തിരഞ്ഞെടുത്തു. സർവ്വകലാശാലയുടെ ഫിലോസഫേഴ്‌സ് വാക്കിന്റെ പടിഞ്ഞാറെ അറ്റത്താണ് യഥാർത്ഥ കെട്ടിടം നിർമ്മിച്ചിരിക്കുന്നത്. അതിന്റെ പ്രധാന കവാടം ബ്ലൂർ സ്ട്രീറ്റിലേക്ക് അഭിമുഖീകരിക്കുന്നു: പുരാവസ്തു, പാലിയന്റോളജി, മിനറോളജി, സുവോളജി, ജിയോളജി എന്നീ അഞ്ച് വ്യത്യസ്ത മ്യൂസിയങ്ങൾ ഉൾക്കൊള്ളുന്നു. ഇതിന്റെ നിർമ്മാണത്തിന് CA$400,000 ചിലവായി. ക്വീൻസ് പാർക്ക് ക്രസന്റിലേക്ക് മ്യൂസിയം വികസിപ്പിക്കാൻ ഉദ്ദേശിച്ചുള്ള രണ്ട് ഭാഗങ്ങളുള്ള നിർമ്മാണ പദ്ധതിയുടെ ആദ്യ ഘട്ടമായിരുന്നു ഇത്. ആത്യന്തികമായി ഒരു എച്ച് ആകൃതിയിലുള്ള ഘടന ഇത് സൃഷ്ടിക്കുന്നു.

## അവലംബം
### ഗ്രന്ഥസൂചിക
* 
* 
* 

### കുറിപ്പുകൾ

## പുറംകണ്ണികൾ

*
*https://www.tandfonline.com/doi/full/10.1080/23311983.2022.2079587

വർഗ്ഗം:മ്യൂസിയങ്ങൾ
എ മാൻ വിത്ത് ഡെഡ് ബേർഡ്സ്, ആൻഡ് അദർ ഫിഗേഴ്സ്, ഇൻ എ സ്റ്റേബിൾ

ഡച്ച് ചിത്രകാരനായ പീറ്റർ ഡി ഹൂച്ച് വരച്ച  ഓയിൽ-ഓൺ-കാൻവാസ് പെയിന്റിംഗ് ആണ് **എ മാൻ വിത്ത് ഡെഡ് ബേർഡ്സ്, ആൻഡ് അദർ ഫിഗേഴ്സ്, ഇൻ എ സ്റ്റേബിൾ** (c. 1655). ഡച്ച് സുവർണ്ണ കാലഘട്ടത്തിലെ പെയിന്റിംഗിന്റെ ഒരു ഉദാഹരണമായ ഈ ചിത്രം ഇപ്പോൾ ലണ്ടനിലെ നാഷണൽ ഗാലറിയിൽ സംരക്ഷിച്ചിരിക്കുന്നു.

ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖാസഹിതം തെളിയിച്ചുകൊണ്ട് അദ്ദേഹം എഴുതി:269. SOLDIER, A WOMAN WITH A CHILD, AND DEAD GAME IN A STABLE. ഇടത് മുൻവശത്ത് പ്രൊഫൈലിൽ കാണുന്ന ഒരു സൈനികൻ, ചത്ത പക്ഷിയെ എടുക്കാൻ നിലത്തിരിക്കുന്നു. അദ്ദേഹത്തിന്റെ മുന്നിൽ വലതുവശത്ത് ചത്ത പക്ഷികളുടെ കൂമ്പാരമുണ്ട്, അതിൽ ഒരു നായ മണം പിടിക്കുന്നു. നടുവിൽ, കൂടുതൽ പുറകിൽ, നെഞ്ചിൽ ഒരു കുട്ടിയുമായി ഒരു യുവതി നിൽക്കുന്നു. അവളുടെ വലതുവശത്ത് പട്ടാളക്കാരന്റെ മേലങ്കി ഒരു പോസ്റ്റിൽ തൂങ്ങിക്കിടക്കുന്നു, അവളുടെ പിന്നിൽ വലതുവശത്ത് മറ്റൊരു വസ്ത്രം, മുഴുവൻ വെളിച്ചത്തിൽ കാണപ്പെടുന്നു, സ്ത്രീയുടെ തലയ്ക്ക് മുകളിൽ രണ്ട് ക്രോസ് ബീമുകൾക്കിടയിൽ ഒരു ജാലകമുണ്ട്. പശ്ചാത്തലത്തിന്റെ മധ്യത്തിൽ, നീണ്ട ചുരുളുകളും, ഒരു തൊപ്പിയും, ഒരു മേലങ്കിയുമുള്ള ഒരു മാന്യൻ സ്റ്റേബിൾ-വാതിലിലൂടെ പ്രവേശിക്കുന്നു. Panel, 21 1/2 inches by 19 1/2 inches. Exhibited at Leyden, 1906, No. 21. In the collection of F. Fleischmann, London.
മ്യൂസിയത്തിന്റെ കണക്കനുസരിച്ച്, മുറിവേറ്റ മനുഷ്യന്റെ രൂപത്തിന് മുകളിൽ നായയും ചത്ത പക്ഷികളും വരച്ചതായി എക്സ്-റേ ഫോട്ടോഗ്രാഫി കാണിക്കുന്നു.
## മുറിവേറ്റ മനുഷ്യന്റെ പെയിന്റിംഗ്
വിവിധ തെളിവുകളുടെ രേഖകളിൽ ഡി ഹൂച്ചിനാൽ മുറിവേറ്റ ഒരാളെ പരാമർശിക്കുന്നു. ഇത് കലാകാരന്റെ മറ്റൊരു പെയിന്റിംഗുമായി ബന്ധപ്പെട്ടതാണെന്ന് മുമ്പ് കരുതപ്പെട്ടിരുന്നു. ഒരുപക്ഷെ ഇത് ഈ പെയിന്റിംഗും ആകാം.

File:Pieter de Hooch - A Wounded Man being Treated in a Stable.jpg|*A Wounded Man being Treated in a Stable*, ca. 1667


## അവലംബം

## പുറംകണ്ണികൾ
*''A Man with Dead Birds'' research blog by Marjorie E. Wieseman on the museum website

വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
കോൺറാഡ് ഹിൽട്ടൺ ജൂനിയർ

**കോൺറാഡ് നിക്കോൾസൺ ഹിൽട്ടൺ ജൂനിയർ** (ജൂലൈ 6, 1926 - ഫെബ്രുവരി 5, 1969) ഒരു അമേരിക്കൻ വരേണ്യവർഗ്ഗ പ്രമാണിയും ഹോട്ടൽ അനന്തരാവകാശിയും വ്യവസായിയുമായിരുന്നു. ഹിൽട്ടൺ ഹോട്ടലുകളുടെ സ്ഥാപകൻ കോൺറാഡ് ഹിൽട്ടന്റെ മൂത്ത മകനും നടി എലിസബത്ത് ടൈലറുടെ ആദ്യ ഭർത്താവുമായിരുന്നു അദ്ദേഹം.

## ജീവിതരേഖ
കോൺറാഡ് ഹിൽട്ടൺ ജൂനിയർ ടെക്സസിലെ ഡാളസിലാണ് ജനിച്ചത്. അദ്ദേഹത്തിന്റെ പിതാവ് ഹിൽട്ടൺ ഹോട്ടലുകളുടെ സ്ഥാപകൻ കോൺറാഡ് ഹിൽട്ടണും മാതാവ് മേരി അഡ്‌ലെയ്ഡ് ബാരണും ആയിരുന്നു. വില്യം ബാരൺ ഹിൽട്ടൺ, എറിക് മൈക്കൽ ഹിൽട്ടൺ, കോൺസ്റ്റൻസ് ഫ്രാൻസെസ്ക ഹിൽട്ടൺ എന്നീ മൂന്ന് ഇളയ സഹോദരങ്ങൾക്കൊപ്പമാണ് ഹിൽട്ടൺ വളർന്നത്. പാരീസ് ഹിൽട്ടണിന്റെയും നിക്കി ഹിൽട്ടണിന്റെയും മാതുലനാണ് അദ്ദേഹം. മുതിർന്നപ്പോൾ കുടുംബ ബിസിനസിൽ താൽപ്പര്യമില്ലാതെയിരുന്ന അദ്ദേഹം ലോസ് ഏഞ്ചൽസിലെ ലയോള യൂണിവേഴ്സിറ്റിയിൽ നിന്ന് നാവികസേനയിൽ ചേരാൻ തീരുമാനിച്ചു. പിതാവ് അദ്ദേഹത്തെ സ്വിറ്റ്സർലൻഡിലെ ലൊസാനിലെ എക്കോൾ ഹോട്ടെലിയേർ ഡി ലൊസാനെ എന്ന ഹോസ്പിറ്റാലിറ്റി മാനേജ്‌മെന്റ് വിദ്യാലയത്തിൽ ചേർത്തുവെങ്കിലും ആറുമാസത്തിനുശേഷം അദ്ദേഹം സസ്പെൻഡ് ചെയ്യപ്പെട്ടു. പിന്നീടുള്ള വർഷങ്ങളിൽ ഹിൽട്ടൺ ഇന്റർനാഷണൽ കമ്പനിയുടെ ഡയറക്ടറും എക്സിക്യൂട്ടീവ് കമ്മിറ്റി ചെയർമാനുമായിരുന്നു.

1969 ഫെബ്രുവരി 5-ന് മദ്യപാനത്തെ തുടർന്നുണ്ടായ പെട്ടെന്നുള്ള ഹൃദയാഘാതത്തെ തുടർന്ന് 42-ാം വയസ്സിൽ ഹിൽട്ടൺ അന്തരിച്ചു. ലോസ് ഏഞ്ചൽസിലെ സെന്റ് പോൾസ് പള്ളിയിൽ അദ്ദേഹത്തിന്റെ സംസ്കാര ചടങ്ങകൾ നടന്നു. കാലിഫോർണിയയിലെ കൾവർ സിറ്റിയിലെ ഹോളി ക്രോസ് സെമിത്തേരിയിൽ അദ്ദേഹത്തെ സംസ്കരിച്ചു.

## അവലംബം
മൈക്കൽ വൈൽഡിംഗ്

**മൈക്കൽ ചാൾസ് ഗൗണ്ട്ലെറ്റ് വൈൽഡിംഗ്** (ജീവിതകാലം: 23 ജൂലൈ 1912 - 8 ജൂലൈ 1979) ഒരു ഇംഗ്ലീഷ് നാടക, ടെലിവിഷൻ, ചലച്ചിത്ര നടനായിരുന്നു. അന്ന നീഗിളിനൊപ്പം അദ്ദേഹം നിർമ്മിച്ച സിനിമകളുടെ ഒരു പരമ്പരയിലൂടെയാണ് കൂടുതൽ അറിയപ്പെടുന്ന അദ്ദേഹം; ആൽഫ്രഡ് ഹിച്ച്‌കോക്കിനൊപ്പം അണ്ടർ കാപ്രിക്കോൺ (1949), സ്റ്റേജ് ഫ്രൈറ്റ് (1950) എന്നീ രണ്ട് സിനിമകൾ ചെയ്യുകയും 1963-ൽ ഹിച്ച്‌കോക്കിന്റെ ടിവി ഷോയിൽ അതിഥി താരമായി അഭിനയിക്കുകയും ചെയ്തു. എലിസബത്ത് ടെൈലർ ഉൾപ്പെടെ നാല് തവണ വിവാഹിതനായ അദ്ദേഹത്തിന് അവരിൽ രണ്ട് ആൺമക്കളുണ്ടായിരുന്നു.

## ആദ്യകാലജീവിതം
ഇംഗ്ലണ്ടിലെ എസെക്സിലെ ലെയ്-ഓൺ-സീയിൽ ജനിച്ച് ക്രൈസ്റ്റ് ഹോസ്പിറ്റൽ എന്ന പൊതുവിദ്യാലയത്തിൽ നിന്ന് വിദ്യാഭ്യാസം നേടിയ വൈൽഡിംഗ് 17-ാം വയസ്സിൽ വീട് വിട്ട് പോകുകയും ഒരു വാണിജ്യ കലാകാരനായി പരിശീലനം നേടുകയും ചെയ്തു. 20 വയസ്സുള്ളപ്പോൾ യൂറോപ്പിലേയ്ക്ക് പോയ അദ്ദേഹം സ്കെച്ചുകൾ ചെയ്തുകൊണ്ട് യൂറോപ്പിൽ ജീവിതോപാധി കണ്ടെത്തി. സിനിമകൾക്കായി സെറ്റുകൾ രൂപകല്പന ചെയ്യാൻ ആഗ്രഹിച്ച അദ്ദേഹം ജോലി തേടി 1933-ൽ ഒരു ലണ്ടൻ ഫിലിം സ്റ്റുഡിയോയെ സമീപിക്കുകയും അധിക ജോലികൾ ചെയ്യാൻ അദ്ദേഹത്തെ അവർ ക്ഷണിക്കുകയും ചെയ്തു.

## സ്വകാര്യ ജീവിതം
മൈക്കൽ വൈൽഡിംഗ് നാല് തവണ വിവാഹം കഴിച്ചിരുന്നു. കേ യംഗ് (വിവാഹം 1937 ഓഗസ്റ്റ്, 1945 ഡിസംബറിൽ വേർപിരിഞ്ഞു, 1951 ഡിസംബറിൽ വിവാഹമോചനം നേടി); എലിസബത്ത് ടെയ്‌ലർ (1952 ഫെബ്രുവരിയിൽ വിവാഹിതയായി, 1956 ജൂലൈയിൽ വേർപിരിഞ്ഞു, 1957 ജനുവരിയിൽ വിവാഹമോചനം നേടി); സൂസൻ നെൽ (വിവാഹം 1958 ഫെബ്രുവരി, 1962 ജൂലൈയിൽ വിവാഹമോചനം); മാർഗരറ്റ് ലെയ്‌ടണും (വിവാഹം 1964 ജൂലൈ മുതൽ 1976 ജനുവരിയിൽ അവളുടെ മരണം വരെ) എന്നിവരായിരുന്ന വിവിധ കാലങ്ങളിലെ അദ്ദേഹത്തിൻ ഭാര്യാമാർ. അദ്ദേഹത്തിനും തന്നേക്കാൾ 20 വയസ്സ് ഇളയ ടെയ്‌ലർക്കും മൈക്കൽ ഹോവാർഡ് (ജനനം ജനുവരി 6, 1953), ക്രിസ്റ്റഫർ എഡ്വേർഡ് (ജനനം ഫെബ്രുവരി 27, 1955) എന്നീ രണ്ട് ആൺമക്കളുണ്ടായിരുന്നു. 1957-ൽ ദി ബോഡി എന്ന വിളിപ്പേരുള്ള നടി മേരി മക്ഡൊണാൾഡുമായി അദ്ദേഹം ഒരു ഹ്രസ്വകാല പ്രണയത്തിലേർപ്പെട്ടിരുന്നു. 1960-കളിൽ ആജീവനാന്ത അപസ്മാരവുമായി ബന്ധപ്പെട്ട അസുഖം കാരണം സിനിമയിൽ പ്രത്യക്ഷപ്പെടുന്നത് കുറയ്ക്കാൻ അദ്ദേഹം നിർബന്ധിതനായി.

## അവലംബം
എഡ്ഡി ഫിഷർ

**എഡ്വിൻ ജാക്ക് ഫിഷർ** (ഓഗസ്റ്റ് 10, 1928 - സെപ്റ്റംബർ 22, 2010) ഒരു അമേരിക്കൻ ഗായകനും നടനുമായിരുന്നു. ദശലക്ഷക്കണക്കിന് റെക്കോർഡുകൾ വിറ്റഴിക്കുകയും സ്വന്തം ടിവി ഷോയായ ദി എഡി ഫിഷർ ഷോ അവതരിപ്പിക്കുകയും ചെയ്‌ത അദ്ദേഹം 1950-കളിൽ ഏറ്റവും ജനപ്രീതിയുള്ള കലാകാരന്മാരിൽ ഒരാളായിരുന്നു. നടി എലിസബത്ത് ടൈയ്‌ലർ ഫിഷറിന്റെ ആദ്യ ഭാര്യയും നടിയുമായിരുന്ന ഡെബി റെയ്‌നോൾഡ്‌സിൻറെ ഉറ്റ ചങ്ങാതിയായിരുന്നു. ടെയ്‌ലറുടെ മൂന്നാമത്തെ ഭർത്താവ് മൈക്ക് ടോഡ് ഒരു വിമാനാപകടത്തിൽ കൊല്ലപ്പെട്ടതിന് ശേഷം, ഫിഷർ റെയ്‌നോൾഡ്‌സിനെ വിവാഹമോചനം ചെയ്യുകയും ടെയ്‌ലറുമായി അതേ വർഷം വിവാഹിതരാകുകയും ചെയ്തു. ഫിഷറും ടെയ്‌ലറും മുമ്പ് വിവാഹിതരായിരിക്കെ നടത്തിയ ഈ അപകീർത്തികരമായ ബന്ധം വ്യാപകമായി റിപ്പോർട്ട് ചെയ്യപ്പെടുകയും ഫിഷറിനും ടെയ്‌ലറിനും പ്രതികൂലമായ പ്രചാരണം നൽകുകയും ചെയ്തു. ഏകദേശം അഞ്ച് വർഷത്തിന് ശേഷം, അദ്ദേഹവും ടെയ്‌ലറും വിവാഹമോചനം നേടുകയും പിന്നീട് അദ്ദേഹം കോണി സ്റ്റീവൻസിനെ വിവാഹം കഴിക്കുകയും ചെയ്തു. ഡെബി റെയ്നോൾഡ്സുമായുള്ള ബന്ധത്തിൽ കാരി ഫിഷറിന്റെയും ടോഡ് ഫിഷറിന്റെയും പിതാവായ ഫിഷർ, കോണി സ്റ്റീവൻസുമായുള്ള വിവാഹ ബന്ധത്തിൽ ജോളി ഫിഷറിന്റെയും ട്രീഷ്യ ലീ ഫിഷറിന്റെയും പിതാവുമാണ്.

## അവലംബം
ഡെബി റെയ്നോൾഡ്സ്

**മേരി ഫ്രാൻസിസ് "ഡെബി" റെയ്നോൾഡ്സ്** (ജീവിതകാലം: ഏപ്രിൽ 1, 1932 - ഡിസംബർ 28, 2016) ഒരു അമേരിക്കൻ അഭിനേത്രിയും ഗായികയും ബിസിനസുകാരിയുമായിരുന്നു. അവരുടെ കലാജീവിതം ഏകദേശം 70 വർഷത്തോളം നീണ്ടുനിന്നു. 1950-ൽ പുറത്തിറങ്ങിയ *ത്രീ ലിറ്റിൽ വേഡ്സ്* എന്ന ചിത്രത്തിലെ ഹെലൻ കെയ്ൻ എന്ന കഥാപാത്രത്തെ അവതരിപ്പിച്ചതിന് ഏറ്റവും മികച്ച പുതുമുഖത്തിനുള്ള ഗോൾഡൻ ഗ്ലോബ് അവാർഡിന് അവർ നാമനിർദ്ദേശം ചെയ്യപ്പെട്ടു. *സിംഗിൻ ഇൻ റെയിൻ* (1952) എന്ന ചിത്രത്തിലെ കാത്തി സെൽഡൻ എന്ന കഥാപാത്രമായിരുന്നു അവർ അവതരിപ്പിച്ച ആദ്യത്തെ പ്രധാന വേഷം. *ദി അഫയേഴ്സ് ഓഫ് ഡോബി ഗില്ലിസ്* (1953), *സൂസൻ സ്ലെപ്റ്റ് ഹിയർ* (1954), *ബണ്ടിൽ ഓഫ് ജോയ്* (1956 ഗോൾഡൻ ഗ്ലോബ് നോമിനേഷൻ), *ദി കാറ്റേർഡ് അഫയർ* (1956 നാഷണൽ ബോർഡ് ഓഫ് റിവ്യൂവിൽ മികച്ച സഹനടി), "ടാമി" എന്ന ഗാനത്തിന്റെ പ്രകടനം ബിൽബോർഡ് സംഗീത ചാർട്ടുകളിൽ ഒന്നാം സ്ഥാനത്തെത്തിച്ച് *ടാമി ആൻഡ് ബാച്ചിലർ* (1957) എന്നിവയാണ് അവളുടെ വിജയ ചിത്രങ്ങൾ. 1959-ൽ അവർ തന്റെ ആദ്യത്തെ പോപ്പ് സംഗീത ആൽബം ഡെബി എന്ന പേരിൽ പുറത്തിറക്കി.

*സിംഗിൻ ഇൻ ദ റെയിൻ* (1952), *ഹൗ ദ വെസ്റ്റ് വാസ് വോൺ* (1962), മോളി ബ്രൗണിനെക്കുറിച്ചുള്ള ജീവചരിത്ര സിനിമയായ *ദി അൺസിങ്കബിൾ മോളി ബ്രൗൺ* (1964) എന്നിവയിൽ അവർ അഭിനയിച്ചു. ബ്രൗൺ എന്ന കഥാപാത്രം മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. *ദി സിംഗിംഗ് നൺ* (1966), *ഡിവോഴ്‌സ് അമേരിക്കൻ സ്റ്റൈൽ* (1967), *വാട്ട്സ് ദ മെറ്റർ വിത്ത് ഹെലൻ* (1971), *ഷാർലറ്റ്സ് വെബ്* (1973), *മദർ* (1996) (ഗോൾഡൻ ഗ്ലോബ് നാമനിർദ്ദേശം), *ഇൻ & ഔട്ട്* (1997) എന്നിവ അവളുടെ മറ്റ് സിനിമകളിൽ ഉൾപ്പെടുന്നു. ഒരു കാബറേ നർത്തകി കൂടിയായിരുന്നു റെയ്നോൾഡ്സ്. 1979-ൽ നോർത്ത് ഹോളിവുഡിൽ അവർ സ്ഥാപിച്ച ഡെബ്ബി റെയ്നോൾഡ്സ് ഡാൻസ് സ്റ്റുഡിയോ പിന്നീട് അത് ഒരു മ്യൂസിയമാക്കി മാറ്റാനുള്ള ശ്രമങ്ങൾക്കിടയിൽ ലേലത്തിൽ വിറ്റതിന് ശേഷം 2019-ൽ പൊളിച്ചുമാറ്റി.

1969-ൽ, ടെലിവിഷനിൽ ദ ഡെബി റെയ്നോൾഡ്സ് ഷോയിൽ അഭിനയിച്ച അവർക്ക് ഗോൾഡൻ ഗ്ലോബ് നാമനിർദ്ദേശം ലഭിച്ചു. 1973-ൽ, റെയ്നോൾഡ്സ് *ഐറിൻ* എന്ന മ്യൂസിക്കലിൻറെ ബ്രോഡ്‌വേ പുനരുജ്ജീവനത്തിൽ അഭിനയിക്കുകയും ഒരു മ്യൂസിക്കലിലെ മികച്ച നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെടുകയം ചെയ്തു. *എ ഗിഫ്റ്റ് ഓഫ് ലവ്* (1999) എന്ന ടെലിവിഷൻ ചിത്രത്തിലെ അഭിനയത്തിന് ഡെയ്‌ടൈം എമ്മി അവാർഡിനും വിൽ & ഗ്രേസ് എന്ന ഷോയിൽ ഗ്രേസിന്റെ അമ്മ ബോബിയായി അഭിനയിച്ചതിന് എമ്മി അവാർഡിനും നാമനിർദ്ദേശം ചെയ്യപ്പെട്ടു. സഹസ്രാബ്ദത്തിന്റെ തുടക്കത്തിൽ, ഡിസ്നിയുടെ ഹാലോവീൻടൗൺ പരമ്പരയിലെ ആഗി ക്രോംവെൽ എന്ന കഥാപാത്രത്തിലൂടെ റെയ്നോൾഡ്സ് പുതിയ, യുവതലമുറയോടൊപ്പം അഭിനയിച്ചു. 1988-ൽ തന്റെ ആത്മകഥ *ഡെബി: മൈ ലൈഫ്* എന്ന പേരിൽ പുറത്തിറക്കി. 2013-ൽ അവർ രണ്ടാമത്തെ ആത്മകഥ, *അൺസിങ്കബിൾ: എ മെമ്മോയർ* പുറത്തിറക്കി.

ഒരു ഡാൻസ് സ്റ്റുഡിയോയുടെയും ലാസ് വെഗാസ് ഹോട്ടലിന്റെയും കാസിനോയുടെയും ഉടമസ്ഥാവകാശം ഉൾപ്പെടെ നിരവധി വ്യവസായ സംരംഭങ്ങളും റെയ്‌നോൾഡിന് ഉണ്ടായിരുന്നു, കൂടാതെ 1970 ലെ എം‌ജി‌എം ലേലത്തിൽ നിന്ന് വാങ്ങിയ ഇനങ്ങളിൽ നിന്ന് ആരംഭിച്ച ഫിലിം സ്മാരക ശേഖരങ്ങളുടേയും ഉത്സാഹിയായ സമാഹർത്താവ്‌ കൂടിയായിരുന്നു അവർ. മാനസിക-ആരോഗ്യ കാരണങ്ങൾക്കായി സമർപ്പിച്ചിരിക്കുന്ന ദ താലിയൻസ് എന്ന സംഘടനയുടെ പ്രസിഡന്റായും അവർ സേവനമനുഷ്ഠിച്ചു. റെയ്നോൾഡ് തന്റെ 80-കളിലും നാടകം, ടെലിവിഷൻ, സിനിമ എന്നിവയിൽ വിജയകരമായി പ്രകടനം തുടർന്നു. 2015 ജനുവരിയിൽ, റെയ്നോൾഡിന് സ്‌ക്രീൻ ആക്ടേഴ്‌സ് ഗിൽഡ് ലൈഫ് അച്ചീവ്‌മെന്റ് അവാർഡ് ലഭിച്ചു.

## അവലംബം
വാറൻ ബീറ്റി

**ഹെൻറി വാറൻ ബീറ്റി** (ജനനം: ബീറ്റി; ജനനം: മാർച്ച് 30, 1937) ഒരു അമേരിക്കൻ നടനും ചലച്ചിത്ര നിർമ്മാതാവുമാണ്. ആറ് പതിറ്റാണ്ടിലേറെ നീണ്ട അദ്ദേഹത്തിന്റെ ചലച്ചിത്രജീവിതത്തിൽ ഒരു അക്കാദമി അവാർഡും മൂന്ന് ഗോൾഡൻ ഗ്ലോബ് പുരസ്കാരങ്ങളും അദ്ദേഹത്തിന് ലഭിച്ചിട്ടുണ്ട്. 1999-ൽ ഇർവിംഗ് ജി. താൽബർഗ് അവാർഡ്, 2002-ൽ ബാഫ്റ്റ ഫെലോഷിപ്പ്, 2004-ൽ കെന്നഡി സെന്റർ ഓണേഴ്‌സ്, 2007-ൽ സെസിൽ ബി. ഡെമിൽ അവാർഡ്, 2008-ൽ എഎഫ്ഐ ലൈഫ് അച്ചീവ്‌മെന്റ് അവാർഡ് എന്നിവയും അദ്ദേഹത്തിന് ലഭിച്ചു.

മികച്ച നടൻ, മികച്ച ചിത്രം എന്നിവയ്ക്ക് നാല് വീതവും, മികച്ച സംവിധായകനുള്ള രണ്ട്, യഥാർത്ഥ തിരക്കഥയ്ക്കുള്ള മൂന്ന്, അഡാപ്റ്റഡ് തിരക്കഥയ്ക്കുള്ള ഒരു അവാർഡ് എന്നിവയുൾപ്പെടെ ആകെ 14 അക്കാദമി പുരസ്കാരങ്ങൾക്ക് ബീറ്റി നാമനിർദ്ദേശം ചെയ്യപ്പെട്ടിട്ടുണ്ട്. *റെഡ്സ്* (1981) എന്ന ചിത്രത്തിലൂടെ മികച്ച സംവിധായകനുള്ള പുരസ്കാരവും നേടി. *ബോണി ആൻഡ് ക്ലൈഡ്* (1967) എന്ന ക്രൈം നാടകീയ ചിത്രത്തിലെ ക്ലൈഡ് ബാരോ എന്ന കഥാപാത്രത്തെ അവതരിപ്പിച്ചതിന് അദ്ദേഹം അവാർഡിന് നാമനിർദ്ദേശം ചെയ്യപ്പെട്ടു. സ്പോർട്സ് ഫാന്റസി ചിത്രം *ഹെവൻ കാൻ വെയ്റ്റ്* (1978) എന്ന സിനിമയിൽ തെറ്റായി സ്വർഗത്തിലേക്ക് കൊണ്ടുപോകപ്പെട്ട ഫൂട്ട്ബോൾ താരമായി അഭിനയിച്ച അദ്ദേഹം ചരിത്ര ഇതിഹാസമായ *റെഡ്സിൽ* (1981) ജോൺ റീഡ്, ക്രൈം നാടകമായ *ബഗ്സിയിൽ* (1991) ബഗ്സി സീഗൽ എന്നീ കഥാപാത്രങ്ങളെയും അവതരിപ്പിച്ചു.

എലിയ കസാൻ സംവിധാനം ചെയ്ത *സ്പ്ലെൻഡർ ഇൻ ദി ഗ്രാസ്* (1961) എന്ന നാടകീയ ചിത്രത്തിലൂടെയാണ് ബീറ്റി തന്റെ അഭിനയ അരങ്ങേറ്റം കുറിച്ചത്. പ്രണയത്തിലായ ഒരു കൗമാരക്കാരനായിട്ടാണ് അദ്ദേഹം അഭിനയിച്ചത്. പിന്നീട് ജോൺ ഫ്രാങ്കൻഹൈമറിന്റെ നാടകീയ ചിത്രം *ഓൾ ഫാൾ ഡൗൺ* (1962), റോബർട്ട് ആൾട്ട്മാന്റെ റിവിഷനിസ്റ്റ് പാശ്ചാത്യ ചിത്രം *മക്‌കേബ് & മിസിസ് മില്ലർ* (1971), അലൻ ജെ. പകുലയുടെ പൊളിറ്റിക്കൽ ത്രില്ലർ *ദി പാരലാക്സ് വ്യൂ* (1974), ഹാൽ ആഷ്ബിയുടെ ഹാസ്യാത്മക ചിത്രം  ഷാംപൂ (1975), എലൈൻ മേയുടെ റോഡ് മൂവി *ഇഷ്ടാർ* (1987) എന്നിവയിൽ അദ്ദേഹം അഭിനയിച്ചു. ആക്ഷൻ ക്രൈം സിനിമയായ *ഡിക്ക് ട്രേസി* (1990), രാഷ്ട്രീയ ആക്ഷേപഹാസ്യ ചിത്രമായ *ബൾവർത്ത്* (1998), പ്രണയ ചിത്രമായ *റൂൾസ് ഡോണ്ട് അപ്ലൈ* (2016) എന്നിവ നിർമ്മിച്ച അദ്ദേഹം സംവിധാനം ചെയ്യുകയും ഈ ചിത്രങ്ങളിൽ അഭിനയിക്കുകയും ചെയ്തു.

നാടക വേദിയിൽ, വില്യം ഇഞ്ച് നാടകമായ *എ ലോസ് ഓഫ് റോസസ്* (1960) എന്ന ചിത്രത്തിലൂടെ ബീറ്റി ബ്രോഡ്‌വേയിൽ നാടകവേദിയിൽ അരങ്ങേറ്റം കുറിച്ചു, ഇതിലൂടെ ഒരു നാടകത്തിലെ മികച്ച നടനുള്ള ടോണി അവാർഡിന് നാമനിർദ്ദേശം ചെയ്യപ്പെട്ടു.

## അവലംബം
എ വുമൺ വിത്ത് എ ചൈൽഡ് ഇൻ എ പാന്ററി

1658-ൽ ഡച്ച് ചിത്രകാരൻ പീറ്റർ ഡി ഹൂച്ച് വരച്ച ഓയിൽ-ഓൺ-ക്യാൻവാസ് പെയിന്റിംഗാണ് **എ വുമൺ വിത്ത് എ ചൈൽഡ് ഇൻ എ പാൻട്രി**. ഈ ചിത്രം ആംസ്റ്റർഡാമിലെ റിക്സ്മ്യൂസിയത്തിലെ ശേഖരത്തിലുൾപ്പെട്ടിരിക്കുന്നു.
## വിവരണം
1910-ൽ ഹോഫ്‌സ്റ്റെഡ് ഡെ ഗ്രൂട്ട് രേഖപ്പെടുത്തിയ ഹൂച്ചിന്റെ ആദ്യത്തെ പെയിന്റിംഗ് ഇതാണ്, അദ്ദേഹം എഴുതി:1. A YOUNG WOMAN AT A PANTRY-DOOR WITH A CHILD. Sm. 25; deG. 3. മഞ്ഞ ടൈലുകൾ വിരിച്ച ഒരു മുറിയിൽ, ഇടതുവശത്ത്, ചുവന്ന ജാക്കറ്റും നീല പാവാടയും ധരിച്ച ഒരു യുവതി. അവൾ പാചകപ്പുരയിൽ നിന്ന് വന്നിരിക്കുന്നു, പുഞ്ചിരിയോടെ ഒരു ചെറിയ പെൺകുട്ടിക്ക് ഒരു ജഗ്ഗ് നൽകുന്നു. എന്നിരുന്നാലും വസ്ത്രത്തിലെ ടെയിൽകോട്ടുകൾ സൂചിപ്പിക്കുന്നത് ഇത് ഒരു ചെറുപ്പക്കാരനാണെന്നാണ്.പിശാചിൽ നിന്ന് രക്ഷപ്പെടാനായി പരമ്പരാഗതമായി ഒരു പെൺകുട്ടിയുടെ വേഷം ധരിച്ച് മറഞ്ഞിരിക്കുന്ന ഒരു ആൺകുട്ടിയാണിതെന്ന് അനുമാനിക്കുന്നു. രണ്ട് പ്രതിഛായകളും മുഖഭാഗചിത്രത്തിൽ കാണാം. കലാകാരൻ തന്നെ വരച്ച ഒരു ചിത്രത്തിന്റെ അടയാളങ്ങൾ സ്ത്രീയുടെ തലയ്ക്ക് മുകളിലുള്ള ഭിത്തിയിൽ അവ്യക്തമായി കാണാം. ഇടത് വശത്ത് തുറന്ന വാതിലിലൂടെ പാചകപ്പുരയുടെ ചെറിയ ജാലകവും ഒരു പെട്ടിയും കാണാം. വലതുവശത്ത് തുറന്ന വാതിലിലൂടെ ഒരു ഇരിപ്പിടവും; ഈ മുറിയിൽ ഒരു കുഷ്യൻ കസേര, അതിനു മുകളിൽ ചുമരിൽ ഒരു ഛായാചിത്രം, തുറന്ന ജനാലയ്ക്കരികിൽ തൂക്കിയിരിക്കുന്നു. "മാസ്റ്ററുടെ മികച്ച സൃഷ്ടി" (Sm.). 
"P.D.H." എന്ന് ഒപ്പിട്ട;  27 ഇഞ്ച് x 23 ഇഞ്ച്ക്യാൻവാസ്, . നല്ലൊരു ആദ്യകാല പകർപ്പ് ലണ്ടനിലെ ആർട്ടി. ബഹു. സർ എ. ഹെയ്‌റ്ററുടെ കൈവശമുണ്ട്. വിൽപ്പനയ്ക്ക്:

* പി. വാൻ ഡെർ ലിപ്, ആംസ്റ്റർഡാമിൽ, ജൂൺ 14, 1712 (ഹോട്ട്, i. 147), നമ്പർ 26 (66 ഫ്ലോറിൻ); ഈ വിൽപ്പനയിൽ വിറ്റഴിച്ച കഴുത്തിൽ തൂക്കിയിടുന്ന ആഭരണം ഇപ്പോൾ കൊളോണിലെ ആൽബർട്ട് വോൺ ഓപ്പൺഹൈമിന്റെ ശേഖരത്തിലാണ്.
 . 
* ഇസ്. വാൽറവൻ, ആംസ്റ്റർഡാമിൽ, 1765 ഒക്ടോബർ 14 (ടെർവ്. പേജ്. 504), നമ്പർ 15 (450 ഫ്ലോറിൻസ്, ജെ. ജെ. ഡി ബ്രുയിൻ).

* ജെ. ജെ. ഡി ബ്രൂയിൻ, ആംസ്റ്റർഡാമിൽ, സെപ്റ്റംബർ 12, 1798, നമ്പർ 25 (2600 ഫ്ലോറിൻസ്, ഡി വോസ്).
* പി. ഡി സ്മെത്ത് വാൻ ആൽഫെൻ, ആംസ്റ്റർഡാമിൽ, ഓഗസ്റ്റ് i, 1810, നമ്പർ 43 (3025 ഫ്ലോറിൻസ്, സ്മിറ്റ്).
* 1817 ഓഗസ്റ്റ് 18-ന് ആംസ്റ്റർഡാമിൽ (4010 ഫ്ലോറിൻസ്) വിധവ എ. എം. ഹോഗ്ഗുവർ, നീ എബെലിംഗ്.

ഈ ചിത്രം ഇപ്പോൾ ആംസ്റ്റർഡാമിലെ റിക്‌സ്‌മ്യൂസിയത്തിൽ പ്രദർശിപ്പിച്ചിരിക്കുന്നു. 1903-ലെ കാറ്റലോഗിലെ നമ്പർ 1248 (മുമ്പ് 682 എന്ന നമ്പറായിരുന്നു).

## അവലംബം

## പുറംകണ്ണികൾ
*''Moeder en kind in een interieur'', ca. 1658 in the RKD

വർഗ്ഗം:കുട്ടികളുടെ ചിത്രങ്ങൾ
ബില്ലി ലൂർഡ്

**ബില്ലി കാതറിൻ ലൂർഡ്** (ജനനം: ജൂലൈ 17, 1992) ഒരു അമേരിക്കൻ അഭിനേത്രിയാണ്. *[[സ്‌ക്രീം ക്വീൻസ്]]* (2015-2016) എന്ന ഫോക്‌സ് ഹൊറർ കോമഡി പരമ്പരയിലെ ചാനൽ #3 ആയി അഭിനയിച്ചതിനും *അമേരിക്കൻ ഹൊറർ സ്റ്റോറി* (2017-ഇന്ന് വരെ) എന്ന എഫ്‌.എക്‌സ്. ഹൊറർ ആന്തോളജി പരമ്പരയിലെ വേഷങ്ങളുടെ പേരിലും അവർ അറിയപ്പെടുന്നു. *സ്റ്റാർ വാർസ്* എന്ന സിനിമാ ത്രയത്തിലെ (2015-2019) ലെഫ്റ്റനന്റ് കോനിക്സായി അവർ വേഷമിട്ടു. നടി കാരി ഫിഷറിന്റെ ഏക മകളാണ് ബില്ലി ലൂർഡ്.

## മുൻകാലജീവിതം
ബില്ലി കാതറിൻ ലൂർഡ് 1992 ജൂലൈ 17 ന് കാലിഫോർണിയയിലെ ലോസ് ഏഞ്ചൽസിൽ നടി കാരി ഫിഷറിന്റെയും ടാലന്റ് ഏജന്റ് ബ്രയാൻ ലൂർഡിന്റെയും ഏക മകളായി ജനിച്ചു. നടി ഡെബി റെയ്‌നോൾഡ്‌സിന്റെയും ഗായകൻ എഡ്ഡി ഫിഷറിന്റെയും പേരക്കുട്ടി കൂടിയായ ലൂർഡ്, ചലച്ചിത്ര വ്യവസായത്തിൽ പ്രവർത്തിച്ചിട്ടുള്ള  ടോഡ് ഫിഷർ, ജോളി ഫിഷർ, ട്രിസിയ ലീ ഫിഷർ എന്നിവരുടെ ഭാഗിനേയികൂടിയാണ്. പിതാവ് നിയമപരമായി ദത്തെടുത്ത ബ്രൂസ് ബോസിയുമായുള്ള പിതാവിന്റെ വിവാഹത്തിൽ നിന്നുള്ള അവ എന്ന ഒരു സഹോദരിയും അവർക്കുണ്ട്. അമ്മയുടെ ഭാഗത്ത് നിന്ന്, അവർ റഷ്യൻ-ജൂത, സ്കോട്ട്സ്-ഐറിഷ്/ഇംഗ്ലീഷ് വംശജയാണ്.

## വ്യക്തിജീവിതം
2016-ൻ്റെ തുടക്കത്തിൽ നടൻ ഓസ്റ്റൻ റൈഡലുമായി ലൂർഡ് ഡേറ്റിംഗ് ആരംഭിച്ചു. റൈഡലിൽ നിന്നുള്ള ഒരു ചെറിയ വേർപിരിയൽ സമയത്ത്, നടനും സ്‌ക്രീം ക്വീൻസ് സഹനടനുമായിരുന്ന ടെയ്‌ലർ ലോട്ട്‌നറുമായി 2016 ഡിസംബർ മുതൽ 2017 ജൂലൈ വരെ അവർ ഡേറ്റിംഗ് നടത്തി. പിന്നീട് 2017-ൽ ലൂർഡും റൈഡലും അനുരഞ്ജനത്തിലായി. 2020 ജൂണിൽ  വിവാഹനിശ്ചയം നടത്തിയ ശേഷം, 2020 സെപ്റ്റംബറിൽ അവരുടെ മകൻ ജനിച്ചു. 2022 മാർച്ചിൽ അവർ വിവാഹിതരായി.. 2022 ഡിസംബറിൽ, ലൂർദിന് രണ്ടാമത്തെ കുട്ടിയായി ഒരു മകൾ ജനിച്ചു.

റൈഡലുമായുള്ള വിവാഹത്തിലൂടെ, നടൻ ക്രിസ്റ്റഫർ റൈഡലിൻ്റെ മരുമകളായ ലൂർഡ്, സംവിധായകൻ മാർക്ക് റൈഡലിൻ്റെയും നടി ജോവാൻ ലിൻവില്ലിൻ്റെയും ചെറു മരുമകളുംകൂടിയാണ്.

## അവലംബം
ദ ബെഡ്‌റൂം

ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗാണ് **ദ ബെഡ്‌റൂം** (1658-1660). ഡച്ച് സുവർണ്ണ കാലഘട്ടത്തിലെ ചിത്രകലയുടെ ഒരു ഉദാഹരണമാണിത്. നാഷണൽ ഗാലറി ഓഫ് ആർട്ട് ശേഖരത്തിന്റെ ഭാഗമാണ് ഈ ചിത്രം.

1910-ൽ ഹോഫ്‌സ്റ്റെഡ് ഡി ഗ്രൂട്ട് ഈ പെയിന്റിംഗ് രേഖപ്പെടുത്തി:78. THE BEDROOM. Sm. 29, 55. കട്ടിലിന്റെ വശത്ത് തൂങ്ങിക്കിടക്കുന്ന ചെറിയ കണ്ണാടിക്ക് മുകളിലും താഴെയുമായി ഒരു അലങ്കാരവുമില്ല എന്നതൊഴിച്ചാൽ കാൾസ്രൂഹെയിലെ (72) ആധികാരികതയുടെ എല്ലാ അടയാളങ്ങളും ഉണ്ട്. അതിന് വിശ്വാസനീയമായ എല്ലാ അടയാളങ്ങളും ഉണ്ട്. ക്യാൻവാസ്, 20 ഇഞ്ച് 23 ഇഞ്ച്. വാഗൻ പരാമർശിച്ചത്, ii. 71.

Sales:
* S. J. Stinstra, in Amsterdam, May 22, 1822, No. 86 (25 florins, De Vries). 
* Lord Radstock, at Christie's, in London, 1826 (70 guineas) ; 1827 (bought in at 150). 
* Said by Smith (in 1833) and by Waagen to be in the collection of Lord Stafford, but not mentioned in the book on this collection which is still at Bridgewater House. 
* Sales. Amsterdam, April 24, 1838 (3311 florins, Brondgeest). 
* E. P. Cremer, in Middelburg, May 17, 1847, No. 8. Field, London, 1856 (^43 : is.). 
* C. Scarisbrick, in London, May 1861 (441, F. N.). 
* Adrian Hope, in London, June 30, 1894, No. 32 (2257 : 10s., C. Wertheimer). 
* In the 1898 catalogue of 300 paintings of the dealer Sedelmeyer of Paris, No. 70.

ഇപ്പോൾ P. A. B. Widener, Philadelphia യുടെ ശേഖരത്തിൽ ഒരുപക്ഷേ, മിസ്റ്റർ വൈഡനറുടെ ചിത്രത്തിന്റെ രണ്ടാം പതിപ്പ് മുകളിൽ സൂചിപ്പിച്ച വിൽപ്പനയിൽ ഉൾപ്പെടുത്തിയിട്ടുണ്ട്. കാരണം ചിത്രം ആദ്യം ഹോളണ്ടിലും പിന്നീട് ഇംഗ്ലണ്ടിലും പിന്നീട് വീണ്ടും ഹോളണ്ടിലും ഒടുവിൽ ഇംഗ്ലണ്ടിലും എന്നത് അസാധ്യമാണ്. ഈ രണ്ടാമത്തെ പതിപ്പ് കാൾസ്റൂഹിലെ ചിത്രമായിരുന്നില്ല, ആ ഗാലറിയുടെ ഡയറക്ടർ പറയുന്നതനുസരിച്ച്, പതിനെട്ടാം നൂറ്റാണ്ടിൽ ഈ ചിത്രം ബാഡൻ ഭരിച്ചിരുന്ന വീടിന്റെ കൈവശമായിരുന്നു. 1900-ൽ ഒരു ലണ്ടൻ ഡീലറുടെ കൈയിൽ ഉണ്ടായിരുന്ന ഒരു പഴയ പകർപ്പായിരിക്കാം ഇത്. [മൺറോ വിൽപ്പനയിലെ ചെറിയ ചിത്രവും താരതമ്യം ചെയ്യുക (86, 84).[1]

കാൾസ്റൂഹെയിലെ ചിത്രത്തിന് പുറമേ വിഷയത്തിൽ നിരവധി വ്യതിയാനങ്ങൾ ഉള്ളതിനാൽ ഈ പെയിന്റിംഗ് ഡി ഹൂച്ചിന്റെ വിജയകരമായ രൂപകൽപ്പനയാണെന്ന് തോന്നുന്നു:

File:Pieter de Hooch - The Bedroom - d5766002a.jpg|Copy of this painting
File:Pieter de Hooch - The Bedroom - WGA11695.jpg|''The Bedroom'' (Karlsruhe)
File:Een moeder die het haar van haar kind reinigt, bekend als ‘Moedertaak’ Rijksmuseum SK-C-149.jpeg|*[[A Mother's Duty]]* (Rijksmuseum)
File:Pieter de Hooch - The Golf Players - c.1658.jpg|*[[The Golf Players]]* (Polesden Lacey, Surrey)


## അവലംബം

*''The Bedroom'' in the National Gallery of Art

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ഇൻ ദി ബെഡ്റൂം

**ഇൻ ദി ബെഡ്റൂം** 1979-ൽ ആന്ദ്രെ ഡുബസിന്റെ "കില്ലിംഗ്സ്" എന്ന ചെറുകഥയെ അടിസ്ഥാനമാക്കി ടോഡ് ഫീൽഡും റോബർട്ട് ഫെസ്റ്റിംഗറും ചേർന്ന് എഴുതിയ തിരക്കഥയിൽ നിന്ന് ടോഡ് ഫീൽഡ് സംവിധാനം ചെയ്ത 2001 ലെ അമേരിക്കൻ സ്വതന്ത്ര നാടകീയ ചിത്രമാണ്. സിസ്‌സി സ്‌പേക്, ടോം വിൽക്കിൻസൺ, നിക്ക് സ്റ്റാൾ, മാരിസ ടോമി, വില്യം മാപോതർ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. 

## അവലംബം

വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
സിസ്സി സ്പാസെക്ക്

**മേരി എലിസബത്ത് സ്പാസെക്ക്** (; ജനനം ഡിസംബർ 25, 1949) ഒരു അമേരിക്കൻ അഭിനേത്രിയും ഗായികയുമാണ്. ഒരു അക്കാദമി അവാർഡ്, മൂന്ന് ഗോൾഡൻ ഗ്ലോബ് പുരസ്കാരങ്ങൾ, ഒരു സ്‌ക്രീൻ ആക്ടേഴ്‌സ് ഗിൽഡ് അവാർഡ് എന്നിവ നേടിയിട്ടുള്ള അവർ നാല് ബ്രിട്ടീഷ് അക്കാദമി ഫിലിം അവാർഡുകൾ, മൂന്ന് പ്രൈംടൈം എമ്മി അവാർഡുകൾ, ഒരു ഗ്രാമി അവാർഡ് എന്നിവയ്ക്കുള്ള നാമനിർദ്ദേശങ്ങൾ ഉൾപ്പെടെ നിരവധി അംഗീകാരങ്ങൾ നേടിയിട്ടുണ്ട്. 2011-ൽ ഹോളിവുഡ് വാക്ക് ഓഫ് ഫെയിമിൽ സ്‌പാസെക്കിനെ ഒരു നക്ഷത്രം നൽകി ആദരിച്ചു.

## അവലംബം
വില്യം മാപോതർ

**വില്യം റീബർട്ട് മാപോതർ ജൂനിയർ** (; ജനനം ഏപ്രിൽ 17, 1965) ലോസ്റ്റ് എന്ന ടെലിവിഷൻ പരമ്പരയിലെ ഏഥൻ റോം എന്ന കഥാപാത്രത്തിലൂടെയും ഇൻ ദ ബെഡ്റൂം എന്ന സിനിമയിലെ വേഷത്തിലൂടയും അറിയപ്പെടുന്ന ഒരു അമേരിക്കൻ നടനാണ്. അനതർ എർത്ത് എന്ന ചിത്രത്തിലൂടെയും അദ്ദേഹം പ്രശസ്തനാണ്.

## അവലംബം
ഫ്രാൻസിയ റൈസ

**ഫ്രാൻസിയ റൈസ അൽമെൻഡറസ്** (ജനനം ജൂലൈ 26, 1988) ഒരു അമേരിക്കൻ അഭിനേത്രിയാണ്. *ബ്രിംഗ് ഇറ്റ് ഓൺ: ഓൾ ഓർ നതിംഗ്,* *ദി സീക്രട്ട് ലൈഫ് ഓഫ് ദി അമേരിക്കൻ ടീനേജർ,* ഗ്രൗൺ-ഇഷ് എന്നീ ചിത്രങ്ങളിലെ വേഷങ്ങളിലൂടെയാണ് റൈസ അറിയപ്പെടുന്നത്.

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
ഹൗ ഐ മെറ്റ് യുവർ ഫാദർ

ഐസക് ആപ്‌റ്റക്കറും എലിസബത്ത് ബെർഗറും ചേർന്ന് സൃഷ്‌ടിച്ച ഒരു അമേരിക്കൻ ഹാസ്യ പരമ്പരയാണ് **ഹൗ ഐ മെറ്റ് യുവർ ഫാദർ**.  ഇത് 2022 ജനുവരി 18-ന് ഹുലുവിൽ പ്രദർശിപ്പിച്ചു. ഇത് ഹൗ ഐ മെറ്റ് യുവർ മദറിന്റെ ഒരു സ്പിൻ-ഓഫ് ആണ്. ഹിലാരി ഡഫ്, ക്രിസ്റ്റഫർ ലോവൽ, ഫ്രാൻസിയ റെയ്‌സ, സൂരജ് ശർമ്മ, ടോം ഐൻസ്‌ലി, ടിയാൻ ട്രാൻ, കിം കാട്രൽ എന്നിവർ അഭിനയിക്കുന്ന ഈ പരമ്പരയിൽ മാൻഹട്ടനിലെ പ്രധാന കഥാപാത്രമായ സോഫിയും (ഡഫ്) അവളുടെ സുഹൃത്തുക്കളുടെ സംഘത്തെയും പിന്തുടരുന്നു. ഒരു ഫ്രെയിമിംഗ് സ്റ്റോറിയെന്ന നിലയിൽ, സോഫി (കാറ്റ്രാൾ), 2022 ജനുവരിയിൽ തന്റെ പിതാവിനെ കണ്ടുമുട്ടിയതിനെ തുടർന്നുണ്ടായ സംഭവങ്ങളും ആത്യന്തികമായി അവർ അവനെ എങ്ങനെ നേരിട്ടുവെന്നും കാണാത്ത മകനോട് 2050-ൽ വിവരിക്കുന്നു. 2022 ഫെബ്രുവരിയിൽ, പരമ്പര രണ്ടാം സീസണിനായി പുതുക്കി.

## പ്രകാശനം
ഹൗ ഐ മെറ്റ് യുവർ ഫാദർ 2022 ജനുവരി 18-ന് ഹുലുവിൽ പ്രീമിയർ ചെയ്തു. അന്താരാഷ്ട്രതലത്തിൽ, ഷോ ഡിസ്നി+ വിയാ സ്റ്റാറിലും ലാറ്റിൻ അമേരിക്കയിലും സ്റ്റാർ+ ൽ 2022 മാർച്ച് 9-ന് സ്ട്രീമിംഗ് ആരംഭിച്ചു.
## കുറിപ്പുകൾ

## അവലംബം

## പുറംകണ്ണികൾ

* 

വർഗ്ഗം:ഹാസ്യം
കിം കാട്രൽ

**കിം വിക്ടോറിയ കാട്രൽ** (; ജനനം 21 ഓഗസ്റ്റ് 1956) ഒരു ബ്രിട്ടീഷ്-കനേഡിയൻ അഭിനേത്രിയാണ്. എച്ച്‌.ബി‌.ഒ.യുടെ *സെക്‌സ് ആൻഡ് ദി സിറ്റി* (1998-2004) എന്ന ടെലിവിഷൻ പരമ്പരയിലെ സാമന്ത ജോൺസ് എന്ന കഥാപാത്രത്തിലൂടെ കൂടുതൽ അറിയപ്പെടുന്നത അവർ, ഇതിലെ വേഷത്തിന് അഞ്ച് എമ്മി അവാർഡ് നാമനിർദ്ദേശങ്ങളും നാല് ഗോൾഡൻ ഗ്ലോബ് പുരസ്കാര നാമനിർദ്ദേശങ്ങളും  2002 ലെ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും നേടി. *സെക്‌സ് ആൻഡ് ദി സിറ്റി* (2008), *സെക്‌സ് ആൻഡ് ദി സിറ്റി 2* (2010) എന്നീ ചിത്രങ്ങളിൽ അവൾ തന്റെ വേഷം ആവർത്തിച്ച് അഭിനയിച്ചു.

## ആദ്യകാലം
ലിവർപൂളിലെ മോസ്ലി ഹിൽ ജില്ലയിൽ 1956 ഓഗസ്റ്റ് 21 ന് സെക്രട്ടറി ഗ്ലാഡിസ് ഷെയ്‌നിന്റെയും (മുമ്പ്, ബാഗ്ഗ്) കൺസ്ട്രക്ഷൻ എഞ്ചിനീയറായിരുന്ന ഡെന്നിസ് കാട്രലിന്റെയും മകളായി കിം വിക്ടോറിയ കാട്രൽ ജനിച്ചു. അവർക്ക് ക്രിസ്റ്റഫർ എന്നൊരു സഹോദരനുണ്ടായിരുന്നു (മരണം 2018). കിമ്മിന് മൂന്ന് മാസം പ്രായമുള്ളപ്പോൾ, കുടുംബം കാനഡയിലേക്ക് കുടിയേറുകയും ബ്രിട്ടീഷ് കൊളംബിയയിലെ കോർട്ടനയിൽ സ്ഥിരതാമസമാക്കുകയും ചെയ്തു. 11 വയസ്സുള്ളപ്പോൾ, മുത്തശ്ശിക്ക് അസുഖം ബാധിച്ചതോടെ അവൾ ലിവർപൂളിലേക്ക് മടങ്ങിപ്പോയി. ലണ്ടൻ അക്കാദമി ഓഫ് മ്യൂസിക് ആൻഡ് ഡ്രമാറ്റിക് ആർട്ടിൽ അഭിനയകലയിൽ പരീക്ഷയെഴുതിയ അവർ ഒരു വർഷത്തിനുശേഷം കാനഡയിലേക്ക് മടങ്ങിപ്പോകുകയും 16-ാം വയസ്സിൽ ആദ്യ വേഷത്തിനായി ന്യൂയോർക്ക് നഗരത്തിലേയ്ക്ക് മാറുകയും ചെയ്തു.

## അവലംബം

വർഗ്ഗം:1956-ൽ ജനിച്ചവർ
ലേഡി ആൻഡ് ഹെർ കുക്ക്

1660-ൽ ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗാണ് **ലേഡി ആൻഡ് ഹെർ കുക്ക്**. ഈ ചിത്രം സെന്റ് പീറ്റേഴ്സ്ബർഗിലെ ഹെർമിറ്റേജ് മ്യൂസിയത്തിന്റെ ശേഖരത്തിന്റെ ഭാഗമാണ്. ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖാസഹിതം തെളിയിച്ചുകൊണ്ട് അദ്ദേഹം ഇങ്ങനെ എഴുതി:41. LADY AND HER COOK. Sm. Suppl. 3.; de G. 75. നീലയും വെള്ളയും ടൈലുകൾ വിരിച്ച ഒരു വീടിന്റെ ചെറിയ തുറസ്സായ സ്ഥലത്ത് മധ്യത്തിൽ പകുതി വലത്തോട്ട് അഭിമുഖമായി പ്രായമായ ഒരു സ്ത്രീ ഇരിക്കുന്നു. അവർ ഒരു കറുത്ത ജാക്കറ്റും ചുവന്ന പാവാടയും വെള്ള ആപ്രോണും ധരിച്ചിരിക്കുന്നു; അവരുടെ മടിയിൽ ഒരു പച്ച തലയണയും കയ്യിൽ ഒരു കത്തും അരികിൽ സൂചിപ്പണിയുടെ ഒരു കുട്ടയും ഉണ്ട്. 
വെള്ള ബോഡിയും നീല പെറ്റിക്കോട്ടിന് മുകളിൽ ഞൊറിവുളള വയലറ്റ് പാവാടയും ധരിച്ച ഒരു വേലക്കാരി, വീടിന്റെ വാതിൽക്കൽ വലതുവശത്ത് വന്ന് ഒരു പിച്ചള പാത്രത്തിൽ കുറച്ച് മത്സ്യം കാണിക്കുന്നു. ഇടതുവശത്ത്, മുൻവശത്തെ പൂന്തോട്ടത്തിൽ നിന്ന് തുറസ്സായ സ്ഥലം വേർതിരിക്കുന്ന ഒരു തോപ്പിന്റെ പകുതി തുറന്ന വാതിലിലൂടെ, ഒരു ഇഷ്ടിക പാത ഒരു കനാലിലെ മതിൽ തുറക്കുന്ന ഒരു വാതിലിലേക്ക് നയിക്കുന്നു. അതിന്റെ എതിർ വശത്ത് ഒരു വീടിന്റെ പ്രവേശന കവാടമുണ്ട്. അതിന് മുമ്പായി ഒരു യുവ ദമ്പതികൾ നടക്കുന്നു. കനാലിനരികിൽ വലതുവശത്തായി ഒരു മട്ടച്ചുവരുള്ള  വീടുണ്ട്. അത് കനാൽ കരയിലെ ഒരു മരത്തിനും പൂന്തോട്ടത്തിലെ ഒരു കുറ്റിക്കാടിനും ഇടയിൽ കാണാവുന്നതും പൂന്തോട്ടത്തിന്റെ മതിലിനു മുകളിലൂടെയുമാണ്. ചിത്രം 1658-60 കാലഘട്ടത്തിലാണ്. ഇത് ഒരു മികച്ച സൃഷ്ടിയാണ്. നിറങ്ങൾ വളരെ ഊഷ്മളമാണ്. ഇത് റോത്ത്‌ചൈൽഡ് ചിത്രത്തിനും (295) ലേഡി വാന്റേജിന്റെ (297) ചിത്രത്തിനും ഇടയിലാണ് നിൽക്കുന്നത്; ലോർഡ് സ്‌ട്രാഫോർഡിന്റെ ചിത്രത്തെയും (299), ലണ്ടനിലെ നാഷണൽ ഗാലറിയിലെ ചിത്രത്തെയും (291) ഇത് ഓർമ്മിപ്പിക്കുന്നു.
    
ക്യാൻവാസ്, 21 ഇഞ്ച് 16 1/2 ഇഞ്ച്. വാഗൻ പരാമർശിച്ചത്, പി. 190. വിൽപ്പന. മോണ്ട് ഡി പിയെറ്റ്, പാരീസിൽ, 1808 (ഏകദേശം 1100 ഫ്രാങ്കുകൾ, ലാ ഫോണ്ടെയ്ൻ). താമസിയാതെ ഈ ചിത്രം സാർ അലക്സാണ്ടർ I., ഹെർമിറ്റേജിനായി വിറ്റു. 1810 മുതൽ ഈ ചിത്രം അവിടെ തൂക്കിയിരിക്കുന്നു.

1901-ലെ കാറ്റലോഗിൽ 860-ാം നമ്പറുള്ള ഈ ചിത്രം സെന്റ് പീറ്റേഴ്‌സ്ബർഗിലെ ഹെർമിറ്റേജിലാണ് ഇപ്പോൾ തൂക്കിയിരിക്കുന്നത്.
## അവലംബം

വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ
ക്രിസ് ലോവൽ

**ക്രിസ്റ്റഫർ ലോവൽ** (ജനനം: ഒക്ടോബർ 17, 1984) ഒരു അമേരിക്കൻ അഭിനേതാവാണ്. *വെറോണിക്ക മാർസ്* (2006-2007) ടെലിവിഷൻ പരമ്പരയിലെ സ്റ്റോഷ് "പിസ്" പിസ്നാർസ്കി, *പ്രൈവറ്റ് പ്രാക്ടീസ്* (2007-2010),  എന്ന പരമ്പരയിലെ വില്യം "ഡെൽ" പാർക്കർ, *ഗ്ലോവ്* (2017-2019) എന്ന പരമ്പരയിലെ  സെബാസ്റ്റ്യൻ "ബാഷ്" ഹോവാർഡ് എന്നീ കഥാപാത്രങ്ങളെ അവതരിപ്പിച്ചതിലൂടെയാണ് അദ്ദേഹം കൂടുതലായി അറിയപ്പെടുന്നത്. അദ്ദേഹം അഭിനയിച്ച *അപ്പ് ഇൻ ദി എയർ* (2009), *ദി ഹെൽപ്പ്* (2011), *പ്രോമിസിംഗ് യംഗ് വുമൺ* (2020) എന്നീ സിനിമകൾ മികച്ച ചിത്രത്തിനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്. സഹനിർമ്മാണവും സഹ-രചനയും നിർവ്വഹിച്ച *ബിസൈഡ് സ്റ്റിൽ വാട്ടേഴ്‌സ്* (2013) എന്ന ചിത്രത്തിലൂടെയാണ് ലോവൽ ആദ്യമായി സംവിധായകനായി അരങ്ങേറ്റം കുറിച്ചത്.

## ജീവിതരേഖ
ജോർജിയയിലെ അറ്റ്ലാന്റയിലാണ് ലോവൽ ജനിച്ചത്. അറ്റ്ലാന്റ ഇന്റർനാഷണൽ സ്കൂളിൽ അദ്ദേഹം പഠനത്തിന് ചേരുകയും അവിടെവച്ച് നാടകത്തിലും ചലച്ചിത്രനിർമ്മാണത്തിലും താൽപ്പര്യമുണ്ടാകുകയും ചെയ്തു.

## അവലംബം
എപ്പിഡ്യൂറൽ അനസ്തീസ്യ

സുഷുമ്‌നാ നാഡിക്ക് ചുറ്റുമുള്ള എപ്പിഡ്യൂറൽ സ്‌പെയ്‌സിലേക്ക് മരുന്ന് കുത്തിവയ്ക്കുന്ന ഒരു മെഡിക്കൽ അഡ്മിനിസ്ട്രേഷൻ രീതിയാണ് **എപ്പിഡ്യൂറൽ അനസ്തീസ്യ**. ലോക്കൽ അനസ്തെറ്റിക് ഏജന്റുകൾ, വേദനസംഹാരികൾ, റേഡിയോ കോൺട്രാസ്റ്റ് ഏജന്റുകൾ പോലുള്ള ഡയഗ്നോസ്റ്റിക് മരുന്നുകൾ, ഗ്ലൂക്കോകോർട്ടിക്കോയിഡുകൾ പോലുള്ള മറ്റ് മരുന്നുകൾ എന്നിവ നൽകുന്നതിന്  എപ്പിഡ്യൂറൽ ഉപയോഗിക്കുന്നു. ചികിത്സയുടെ സമയം മുഴുവൻ എപ്പിഡ്യൂറൽ സ്പെയ്സിലേക്ക് ഒരു കത്തീറ്റർ(ട്യൂബ്) സ്ഥാപിക്കുന്നു. 

1921-ൽ സ്പാനിഷ് മിലിട്ടറി സർജൻ ഫിഡൽ പേജ് ആണ് ബോധപൂർവമായ എപ്പിഡ്യൂറൽ അഡ്മിനിസ്ട്രേഷൻ എന്ന സാങ്കേതികത ആദ്യമായി വിവരിച്ചത്. യുണൈറ്റഡ് സ്റ്റേറ്റ്സിൽ 50% പ്രസവങ്ങളിലും എപ്പിഡ്യൂറൽ അനസ്തേഷ്യയുടെ ഉപയോഗം ഉൾപ്പെടുന്നു. എപ്പിഡ്യൂറൽ അനസ്തേഷ്യ സുഷുമ്നാ നാഡിയിലോ സമീപത്തോ ഉള്ള നാഡി നാരുകൾ വഴിയുള്ള സിഗ്നലുകൾ സംപ്രേക്ഷണം ചെയ്യുന്നത് തടയുന്നതിലൂടെ വേദന ഇല്ലാതാകുന്നു. ഇക്കാരണത്താൽ, പ്രസവസമയത്തും ശസ്ത്രക്രിയാ സമയത്തും വേദന നിയന്ത്രിക്കാൻ എപ്പിഡ്യൂറലുകൾ സാധാരണയായി ഉപയോഗിക്കുന്നു. പ്രസവസമയത്തും ശസ്ത്രക്രിയാ സമയത്തും വേദന ഒഴിവാക്കുന്നതിന് ഈ സാങ്കേതികവിദ്യ സുരക്ഷിതവും ഫലപ്രദവുമാണെന്ന് കണക്കാക്കപ്പെടുന്നു, കൂടാതെ വായിലൂടെയോ ഇൻട്രാവണസ് ലൈനിലൂടെയോ വേദന മരുന്ന് നൽകുന്നതിനേക്കാൾ കൂടുതൽ ഫലപ്രദവും സുരക്ഷിതവുമാണ്. എപ്പിഡ്യൂറൽ അനസ്തേഷ്യയെ കുറിച്ചുള്ള അബദ്ധധാരണകൾ സമൂഹത്തിൽ നിലനിൽക്കുന്നുണ്ട്.

## ഉപയോഗങ്ങൾ

#### വേദനരഹിതമായ പ്രസവത്തിന്
എപ്പിഡ്യൂറൽ കുത്തിവയ്പ്പുകൾ (വേദനസംഹാരി) സാധാരണയായി പ്രസവസമയത്ത് വേദനക്ക് ആശ്വാസം  നൽകാൻ ഉപയോഗിക്കുന്നു. സാധാരണയായി ഒരു ലോക്കൽ അനസ്തെറ്റിക് എപ്പിഡ്യൂറൽ കുത്തിവയ്പ്പും ഒപിയോയിഡുകളും ഉൾപ്പെടുന്നതിനെ സാധാരണയായി "*എപ്പിഡ്യൂറൽ*" എന്ന് വിളിക്കുന്നു. വായിലൂടുള്ളതോ അല്ലെങ്കിൽ ഇൻട്രാ വെനൽ (IV) ഒപിയോയിഡുകളേക്കാളും (വേദനസംഹാരികൾ) പ്രസവസമയത്തെ  മറ്റ് സാധാരണ രീതികളേക്കാളും എപ്പിഡ്യൂറൽ കൂടുതൽ ഫലപ്രദമാണ്. ഒരു എപ്പിഡ്യൂറൽ നൽകിയ ശേഷം ഒരു സ്ത്രീക്ക് വേദന അനുഭവപ്പെടില്ല, പക്ഷേ ഇപ്പോഴും ഒരു സമ്മർദ്ദം അനുഭവപ്പെട്ടേക്കാം. എപ്പിഡ്യൂറൽ വേദനസംഹാരിയെ ഇൻട്രാവെനസ്(ഞരമ്പുകളിലൂടെ കൊടുക്കുന്ന) അല്ലെങ്കിൽ ഓറൽ അനാലിസിയയെ അപേക്ഷിച്ച് പ്രസവ വേദന ഒഴിവാക്കുന്നതിനുള്ള സുരക്ഷിതവും ഫലപ്രദവുമായ മാർഗ്ഗമായി കണക്കാക്കുന്നു.

## അവലംബം


## പുറത്തേക്കുള്ള കണ്ണികൾ

* പ്രസവാനന്ദം by Dr. പല്ലവി ഗോപിനാഥൻ|| ഇൻഫോ ക്ലിനിക് 

* സിസേറിയൻ ചെയ്താൽ നടുവേദന വരുമോ?; അമ്മമാരുടെ പരാതിയും ഡോക്ടറുടെ മറുപടിയും
* എപ്പിഡ്യൂറൽ അനസ്തീസ്യ വീഡിയോ BY NHS North Bristol     

വർഗ്ഗം:റീജിയണൽ അനസ്തീസിയ
വർഗ്ഗം:പ്രസവം
വർഗ്ഗം:അനസ്തീസിയ